
Jentrade 


Cu la golaine “Mits, Flabis e Liendis dal Friül storic" l'Istitàt Achile Tellini di 
Manzan al scuvierc, al salve e al valorize dut ce che al reste di chel grant 
patrimoni culturâl antropologjic che si plate inte antighe Civiltât Furlane. Tal 
patrimoni culturâl de nestre civiltât a cjatin spazi lis contis di leterature 
popolar di une volte, cjapadis sü a vive vós e tramandadis di gjenerazion in 
gjenerazion fin in di di vué. A son contis che a fevelin di vifs e di muarts, che 
speglin tocs di vite vivude, lumináts di fuarts “credos” religjós: 

- contis di meracui, sants, diaui, animis danadis, fücs svoladis e v.i.; o 

becâts di tragjichis superstizions: 

- contis di bruts timps e tampiestis, spirts malins, striis, cjalcjuts e v.i.; o 

inceâts di crodincis magjichis che a prometin un miór doman: 

- contis di magos, tesaurs platâts, animis che a pandin numars di zuiá e di 

tancj altris aspiets di vite scuasi simpri misteriós. 

Di cheste leterature popolár fin cum a son stats editáts siet volums su 17 
bielzà programáts par cuvierzi dut il teritori storic dal Friül. Leterature che e 
cjape drenti ancje tematichis di flabis e faulis di drâcs, sarpints e bestiis stra- 
niis, ma ancje mitichis e leiendariis tant che contis di Atile, di benandants, 
fadis e aganis, orcui, sbilfs e spirts folets varis. 

Ancje se o savin che, par gjenar, lis contis di mits e flabis no son mai patri- 
moni esclusif di chest o di chel popul, ma fenomen che al cjape drenti dute 
interie la umanitat, i protagoniscj des tantissimis contis che si cjatin salvadis 
tai volums a son lis figuris che un timp a popolavin la fantasie dai abitants dai 
nestris pais e citats. 

Lis figuris des contis de nestre int no son il prodot di une semplice e scle- 
te fantasie, ma di une inocente ignorance primordial coletive. Chestis figuris 
a servivin a spiegá, ae só maniere, une serie di fats e realtáts concrets e astrats 
sucedüts forsit ancje a traviers di sconvolzents fenomens naturái. 

Se lis contis de golaine “Mits, Flabis e liendis dal Friúl storic" a son lis 
“Fonts” dal nestris dipartiment di Antropologjie Culturál, chest volum dal 


dopli titul Il sium, il viag, la bataie e Il milug de magne, al è il prin volum de sezion 
"Studis e Interpretazions” che Sandri Carrozzo al à realizát inte suaze dal 
dipartiment stes. 

Tal pandi l'agrât al autôr par chest impegn si augure un bon lavór al grup 
dai colaboradôrs de sezion che, ducj insiemi, a continuaran a produsi une 
lungje serie di chescj studis. 


Il President dal Istitàt A.Tellini 
Luis Dal Pigul 
(Luigi Del Piccolo) 


Presentazion 


Il tiermin “culture”, stant ae acezion invalse inte sience antropologjiche, al 
cjape drenti ducj i prodots materiái e no materiái di une comunitat. 

Se il tiermin al + universal, al val ancje pal Friúl, tiere privilegjade, no dome 
par jessi un compendi dal univiers (come che al marcave Ipolit Nievo), consi- 
derant la varietát gjeomorfologjiche dal so teritori, ma soredut par jessi metút 
inta ché crosere di popui e di vicendis storichis che lu an intimementri segnat. 

Cumò, il lunc periodi che al va de comparse dai procès di ominizazion fin 
al di di vuê e che - cun estreme semplificazion - si po dividi in ete de piere, 
ete dai metai e ete de sience, al è cuintrimarcat di doi stadis evolutifs, in rela- 
zion aes funzions cognitivis: 

- arcaic o paleo - logjic, caraterizat dal pinsir imagjinatif - simbolic; 

- resint o neo - logjic, caraterizat dal pinsér analitic - leteräl. 


Fate cheste jentrade di fonde, i materiái che a costituissin i Mits, Flabis e 
Liendis dal Frial storic, a partegnin al stadi arcaic de evoluzion biologjiche - cul- 
tural. Tal stadi dal pinsîr, come che si à viodüt, al è imperniát su la polaritàt 
imagjinative - simboliche, fase auroral de cussience umane e si espliche cun 
sicurece a traviers il metodi analogjic, il metodi contagjós, il metodi integratif 
e il metodi opositif. 

Ogni metodi, po, tal so interni si diviersifiche inte funzion cognitive e in 
ché magjiche-operative. 

Al va tignüt cont, par altri, che in chel contest di pinsir il predicjat -drenti de 
proposizion- nol davuel la só funzion 'servil' di esplicitazion 'interiór dal sogjet, 
ma dome i va daprüf: nol po fà in maniere diferente, par cuestions struturals, par 
cause dal globalisim dal predicjàt, ma ancje dal sogjet, scomengant a produsi il 
principi di contradizion, element che al marche il stadi arcaic de evoluzion. 

Il principi di contradizion al è ae gjenesi dal sub - principi di ecuivalence 
e dal sub - principi di simbul, ven a stái di ‘sostitàt’. 

À chest pont a van fatis un pocjis di precisazions. 


N 


Mits: a rivuardin visions totalizantis dal mont, de divinitat, dal jessi, de vite 
e de muart, dal ben e dal mál. E je la ricercje dal parce des cjossis. 

Flabis: si riferissin a archetips, ven a stái a modei che si ripetin in conti- 
nuazion, di fenomins esistenziái (puaretát, ricjece, onestát, falsitát, gjenero- 
sitat, malatie, furbizie, inamorament, amór, fuarcis de nature e v.i.). 

Lis Faulis no son nuie altri che Flabis, ma fatis rindi a traviers il simbolisim 
des bestiis, soredut par intindiment didatic. 

Liendis: a contemplin lis vicendis di vite di un eroi, ven a stái di un perso- 
nac significatif, tant tal ben che tal màl (a son ancje erois in negatif) a signi- 
fica senaris bogns di caraterizá timps storics, coletîfs o privats. 


Po ben, lis informazions che a son intai Mits, Flabis e Liendis, che a utilizin 
il pinsir imagjinatif - simbolic, a van decodificadis, tant a di tradusudis a 
secont dai stîi dal dì di vue, propi dal pinsîr analitic - leterâl. 

Chest ultin al & un insiemit che si articule intai sucessifs sot insiemis: 

- discriminazion; 

- selezion mirade; 

- astrazion; 
sintesi (relazions). 


Par tant, in sede di gjestion de proposizion, pes cundizions struturals di 
'analiticisim' des funzions mentáls, il predicjat al davuelg la só legjitime fun- 
zion di clarificazion dal sogjet, no lant cuintri dal sogjet: di dut chest al risul- 
te il principi di no — contradizion che, ae só volte, al gjenere il sub — princi- 
pi di identitát e il sub — principi di leteralitát. 

Ancjemo: il pinsir analitic — leterál si aval dal metodi dedutif (púr e ipote- 
tic) e dal metodi indutif (statistic). 

Par tant decodificant i materiái dai MITS, FLABIS E LIENDIS DAL FRIÜL 
STORIC, in peraulis puaris passant dal pinsir imagjinatif — simbolic al pinsér 
analitic — leterál, si rindin comprensibii, atuâi, pregnants i problemis eternis dal 
om; no dome, ma si acuarzisi che ce che noaltris vué o separin, fats e valórs, pai 
primitifs e operave une con - fusion di aspiets e di situazions, une unitât fondant. 

Sei la ricuelte des Fonts che i STUDIS E INTERPRETAZIONS a son un 
servizi dat al Friúl par tira dongje: vastitát e pregnance di problemis, inse- 
gnaments di vite, ampliaments di orizonts, sgjafs tal passat che e je atualitat, 
modernitât e ancje avigni. 


Galliano Zof 


1. JENFRI VÎFS E MUARTS 


| benandants a son di uns cuarante agns inca jentrâts ben e no mâl tal com- 
plés des nozions di fonde dai inteletuái dal Friúl e aromai a son cognossúts 
ancje di un public plui larc: si pues di che a son un element impuartant de cul- 
ture e fintremai de identitàt furlane. Se chest al è sucedút al è soredut in gra- 
cie di doi libris dal professór Carlo Ginzburg, | benandanti e Storia notturna', che 
a án pandút une storie che e someave, in efiets dome a di une cjalade svelte, 
dismenteade di ducj. 

Tes sós ricercjis su la storie de Incuisizion e des striis il Ginzburg al cjata 
in Friúl une documentazion ecezionál: scrutinant i documents di procès cele- 
brats vie pai secui XVI-XVII, al è rivât a furnî un cuadri avonde coerent di un 
complès di crodincis, ben inlidrisadis e vivis, che a tocjavin i benandants. A 
jerin clamáts cussi chei che in Friül, pal fat di jessi nassúts cu la cjamese, a 
jerin calcoláts indotáts di podés sorenaturái. Lis testemoneancis dai diviers 
procès a puedin, par diviers motifs, distacási tai particolárs di suaze, ma pal 
solit a concuardin suntun telár di fonde avonde costant. | benandants duncje: 

- a podevin lá fúr cul spirt dal cuarp; 

- a scombatevin cuintri dai strions e des fuarcis dal mâl; 

- a podevin vuarî la int dai striaments e a paravin des cjaristiis; 

a podevin viodi i muarts e cjacara cun lór. 


1.1 La suaze storiche 


I documents plui impuartants pal studi dai benandants a son propit chei 
stazâts di Ginzburg: lis cjartis dai procès de Incuisizion. Culi di fat, pür 
passant pe man dai indagadórs, che e strassomeave, e sielzeve e e obleave, a 
son propit i benandants che a fevelin des lór esperiencis e no si à ancjemò la 
cristalizazion in mit o in flabe, o la rielaborazion leterarie. L'ambient di suaze 
di chescj documents al & chel daspd dal Concili di Trent (1545-1563): la 


Glesie Catoliche, rivade ai plui alts nivei di coruzion e menagade dal riviel de 
Riforme di Martin Lutar e di chei altris protestants, e rispuint cu la 
Cuintririforme, che e fas volta vele ae Glesie romane. Il pericul di jessi savol- 
tade che e passe in cheste fase storiche al jere masse grues: no si podeve plui 
permetisi di taponá e di lassá cori tancj compuartaments eterodòs o ancjemò 
pagans de int, come che pal solit al jere stât vie pe Ete di Miec, parce che 
cualsisei concezion religjose diferente de dutrine uficiál e podeve lassá il 
spazi di disvilupasi e di difondisi a gnovis eresiis. Lis autoritats eclesiastichis 
a sielzin alore di tigni controlát fin insot, e di scancelá ancje cu la fuarce, dut 
ce che al jes für des sinis decidudis dal Concili di vescui: al ven cussi format 
il Sant Ufizi, orghin judiziari sacri, cul fin di cirí, indagá, processa, corezi e 
dal câs condanà; al è cumò plui che no te Ete di Mieg il piés moment des per- 
secuzions par striis e eretics. 

Al è ben tignî iniments che il Concili di Trent al è ancjemò une vore pre- 
sint tal imagjinari tradizionál dai furlans e che tes contis al è simpri calcolát 
di tiermin temporal fis: une puarte, un moment di passag jenfri une ete e une 
altre. Prime dal Concili si viodevin orcolats, maçarots, aganis e vie indevant, 
daspò si dis che a an benedit pardut e che i fats di magjie no sucedin plui. 


Int di chi, che e levin a Udin e cbe e passavin par Morsan, e an dit che für di Morsan, 
cuintri Corgnói, ali che e erin poi di ca e di là, e àn vidát une sere l'orcul che al meteve un pit 
suntun pól e un pit sun chel atri, e al cjalave di brut cbei cbe e passavin par sol 

Parcè cumó no si viodino plui i orcui, i cjalcjuts, li fogoladis, li striis? Dopo che e àn fat 
il Concili di Trent, che si an dat adun ducj i predis e i vescui, e no sai celantis preieronis che 
e àn fatis, che e sudavin tant cbe e scugnivin gambiâsi di cjamese siet voltis, di tant sacrifizi 


che e fasevin!, dopo di in ché volte no si an plui vidát ni fogoladis, ni striis, ni atri di che 
striaments ali.' 


Magari, se si domande ai viei cuant che al è stat il famós Concili, lór a 
rispuindin uns cent agns indaúr, falant di secui, ma ce che al è impuartant al 
€ che la memorie coletive si vise ben di un mudament tant font tal compuar- 
tament de Glesie, che di un precis moment no à plui permetút a ciertis cro- 
dincis di sorevivi. 

Cu lis investigazions dai fraris francescans, che in Friül a fasevin lis fun- 
zions dal Sant Ufizi, a saltin für alore, e a vegnin documentadis par scrit jen- 
trant ad in plen te storie, lis contis dai benandants. Putrops oms e feminis a 
lassin scaturíts i indagadórs disint che, pal fat di jessi nassüts cu la cjamese, a 
son destináts, o fintremai obleâts di une fuarce sorenaturál, a là für cul spirt 

dal cuarp, a lá in lacs lontans par scombati in spirt cuintri dai strions, parant 
in cheste maniere i prodots dai cjamps cuintri des fuarcis dal mâl. Lis "bataiis" 
a sucedin pal solit vie pe gnot des joibis des Cuatri Timporis, lis armis a son 
di regule macis di fenoli pai bogns e manei di soròs pai triscj. Cun di plui i 
benandants, e, di ce che al somee, soredut lis benandantis, a jerin in stât di 
viodi e di cjacara cui muarts, pandint cussi lis lór volontats o lis lór sensazions 
ai vifs, e a vignivin clamáts dai parincj dai maláts che no cjatavin zovament 
tai miedis. Al è particolär che lis denunciis e soredut lis confessions a fossin 
intun ciert sens "spontaniis" e che chestis crodincis a vignissin declaradis cun 
scletece e no sot de pression fisiche o psicologjiche dai incuisitórs. La auto- 
ritat judiziarie e veve dal sigür une influence cetant grande, sedi tal indregá 
lis declarazions, sedi tal ripuartà tai documents dome chés che i coventavin, 
ma i benandants cualchi volte a comparivin di bessói e a confessavin par 
torná in Diu, cun ché di netási la cussience, vint sintüt a di che il lór com- 
puartament al jere in ombre di eresie. | indagadórs invezit, no rivant a capi 
robis cussi für des lór concezions, a cirivin di stramudális e di sfuarcális par 
falis jentrá tal stampon ben cognossút de cunvigne des striis, ma tantis voltis 
no rivavin adore di scancelá il nucli origjinari des crodincis tradizionáls. 

Chest pont al € pardabon impuartant par sghinda il pericul di siera lis 
deposizions sui benandants te categorie de culture dai incuisitórs imponude 
cu la violence, psicologjiche o fisiche, ai imputats: cheste pression e pues jessi 
sucedude, ma in sens contrari al imagjinari dai benandants, che al derive di 
une tradizion che no à nuie ce viodi cul cuadri demonologjic uficiál. 


1.2 | simbui 


| ats dai procès a dan duncje lis notiziis plui claris sui benandants, prime e 
dopo il fenomen al pár di jessi platát di une fumate, che dut cás e je mancul 
penze di ce che si crodeve cualchi an indaúr e di ce che al pensave il stes 
Ginzburg. 

Un dai aspiets plui impuartants al e il valór dai simbui che a comparissin 
tes confessions: dome la lór comprension e pues puartá a capi fin insot, se mai 
al è pussibil, il complès di crodincis dai imputáts. 


Il prin element che si intivisi al è chel de predestinazion: al è il fat di nassi 


vistüt, ven a stái involuçât dal sacut amniotic, che al segne par fuarce il fru- 
tin che al sarà benandant. Al è curiós il fat che il sacut amniotic par furlan e 

in putropis lenghis al sedi calcolat propit tant che un vistit (par esempli cja- 
mese par furlan e par talian, scufe par inglés e francés), il vistit che un al a 
intor prime di nassi. Intune concezion elementar il frut, prime di nassi, nol è 
ancjemò propite vif, e alore si pues dî che al è tal mont dai no vifs e dai 
muarts: duncje al torne natural che se un al jentre in chest mont di ca cun 
intor ché cjamese che al veve in chel altri, si à puartât culi un imprest mira- 
culós, che al e part di une altre dimension dal jessi e che i permetara di torná 
intune cun chel mont di dontri che al ven. Par capi une deduzion dal gjenar 
si pues fa un confront cuntun element che si cjatilu tant dispés tes flabis e tai 
mits, l'imprest magjic: i erois des contis tradizionáls a doprin dispés un anel, 
un tabár, une scarpe o une arme cun podés straordenaris, par rivá insom de 
lór imprese, pal solit fà un viaç plen di aventuris par salva une principesse o 
recuperá un tesaur (tal nestri câs il tesaur a son dal sigür i prodots de tiere). 
Ancje des confessions e ven für la impuartance dal imprest sorenaturál propit 
par so cont: diviersis voltis, ancje se no simpri, si dis che un, che ben al sarès 
destinat di sei benandant, se al piert la cjamesute o no le puarte intor, nol 
podarà plui là für cul spirt. 

La jessude dal cuarp e je il secont element. Il spirt de int comune, te con- 
cezion tradizionál, pal solit al jes dal cuarp dome cu la muart e dal sigúr nol 
rive a torná, chel dai benandants impen al pues slontanási par une di interie, 
daür di ce che al ven für des confessions: ma se nol podarà jentrâ di gnúf den- 
tri di chest tiermin, magari parce che il cuarp al è stat mot e la bocje sierade 
o voltade, la muart material e deventara definitive. 


“Chescj benandants a disin che il spirt lôr cuant che al jes far dal cuarp al par un surisin 
e cussi cuant cbe al torne, e cbe se il cuarp, intant cbe al e cence di chel spirt, al fos voltát, al 
restarés muart, parce che chel spirt no i podaris tornê". 


Te tradizion popolár a son ancje altris figuris che a puedin straneási cul spirt 
e slontanasi intant che a duarmin: i vencui, o cjalcjuts, che a son pal solit la 
proiezion dai sintiments triscj cuintri di altris personis che, cuant che si duar, 
e va a tormentális. Ancje in chescj cas la muart e devente definitive se chel che 
al duar al ven voltât cu la muse injü e duncje il spirt, invisibil o in forme di 
pavee o di une altre besteute, nol cjate plui la "puarte" par tornà dentri. 


Une volte e lavin a seá stran intal palit. Intal côr dal cjalt, dopo mangjât, si butavin jù 
a polsá e un, pognet, si è indurmidit cu le bocje viarte. Da le bocje e an viodat che al è vignát 
far un avon. I sie amis e an capit che al are un strion e tra di lôr e an dite: "Vultinlu cu le 


bocje par jù", e chel avon, dopo tornát, al svolave par tornà dentri... ma nol podeve. Alore 
dopo un pâc i sie amis e an dite: "Eb, no pudin lassálu cussì!”. Alore lu an dreçât e chel avon 
al à pudát torná dentri in bocje. I sie amis alore i an dite: “Cumo tu ás di dinus dulà che tu 
sês stát!”. “Cumd", sal, "o soi stat a cjalcjá le pi biele fantate che e je in Americhe!”. 

Chel on, che al seave cun lôr, al are un cjalcjut e el so spirt, trasformát in avon, i à servit 
par lá a cjalcjá.* 


Al è impuartant savé che il vencul al ven clamát, in plui che cjalcjut, smar- 
ve e in altris manieris, ancje sbilf o sbilfon* e che tai documents processuái si 
cjate la denuncie cuintri di un benandant, par altri il prin processát, par vie 
che, tra lis altris, al leve ator cui sbilfons. 


... Chenti ator a si diseva che i vencui a erin ons che a vevin un difiet fisic, che a erin 
segnáts. Di di a parevin compagns a chei atris e di qnot a lavin invessi a vencolá. A passa- 
vin traviars i barcons, par cualchi busa dal cuviart, pal camin. No sai jo semût che a fase- 
vin! A mi visi che da vuestris bandis [a Flumisel]... di un siart barba Tita G : a vevin våt 
dit che el era un vencul, ancja al sbilfon a gji disevin, che el vál dî la stessa roba. 


^... mi disè che si resonave che in Issic al jere un Pauli di Gasparut che al dis di lá ator 
la guot cun strions e sbilfons,....”” 


Intune altre conte al ven pandüt un rapuart di vicinance ancjemo plui fuar- 
te jenfri i benandants e i lór aversaris: 


Con che un frut al nas cu le placente da le mari ancjemó tacade, a si dis che chel frut al è 
nassát cu le cjamese. Chist però al sucét da rar. Ben, chel frut che al nas cussì di grant al pos 
vé dai podés straordenaris. Al pos rindisi invisibil e doventá une bestie par podé passé pa li fres- 
suris di une puarte o barcon e jentrá, cussì, ta li cjasis. Chist on, strion, al è il cjalcjut. ...* 


Daür di Ginzburg la Incuisizion e vares puartât ducj a pensa che i benan- 
dants a levin daür dal demoni e che a jerin dai strions, ma cheste testemo- 
neance a pene parsore no vül jessi une conferme a ché dinamiche, ipotizade 
plui di trente agns indaür e che e ven dineade des ricercjis di Franco Nardon 
su proces no cjapáts in esam dal Ginzburg. Cun di plui si cjatin contis resin- 
tis che li che i benandants a an ancjemo fuarcis positivis. 


Un vecjo di ca al contave cbe cuant che al are frut, cbe al veve za sui siet, vot agns, nol 
cresseve nuie. Al mangjave póc e nol durmive. Alore so pari al à lat a domandá dulà che al 

podeve partálu, pal fat che al are simpri pissul e che al are simpri debilut. E an diti di lá a 
Doberdo, che al are un benandant che al vuarive cu li arbis. 

Sichè une di e son lâts ca di chist om. Cuant che e son riváts là, chist om al à visitàt el 
Jrut e i à diti a so pari: " Chist frut nol à nissun mal, ma e an fati el malvoli”. E i à dati une 
flascjute cuntun sirop e i à diti di bevi dute ché robe li un póc in di e che, cuant che e saressin 
riváts a cjase, chiste persone e sarès vignude a viodi. Tornâts a cjase, su le puarte e an cjala- 
de une femine che e stave ancje ché intal so borc. E chiste femine e are ché persone che e veve 
fat el malvoli al frut. E dopo nol à mai vit mâl. ° 


Duncje, fasint une sintesi des ideis che a son tai diviers documents, si 
podarès ipotizà che il fat di nassi cu la cjamese al dedi nome cierts podés, e 
che il dopraju pal ben (benandants) o pal mâl (malandants, strions, cjalcjuts 
o vencui), al ledi dome daúr de inclinazion di ognidun. Une conferme a 
cheste ipotesi e rive ancjemò in gracie des ricercjis dal istitüt "Achil Telin”: 


A vevin un particolár chei che a nassevin cussi [cu la cjamese], chei a erin superiórs a cbei 
altris, ma sense savé se a erin partáls pal ben o pal ml. 9 


La esperience dai benandants e je duncje ben diferente di ché di vencui e 
cjalcjuts, par vie de funzion: fà dal ben. La jessude dal cuarp e jc piturade dai 
benandants tant che un viag ben real dal spirt, li che al podeve jessi il passag 
di une aghe, il lá in chel altri mont, o ancje in zonis cognossudis, e à il so 
moment plui impuartant te bataie, simpri in sium ma cun efiets concrets, 
cuintri des fuarcis dal mál. Incuadrats scuasit in scuadrons militárs i benan- 
dants a scombatin cuintri dai strions, che a cirin di robà lis semencis, lis 
pomis, i grans, intune peraule la fertilitât de tiere: la buine butade de anade o 
la cjaristie a vegnin decidudis di cuatri bataiis ogni an. 

A] è interessant nota che, finit il scuintri, cuant che i spirts a tornin indaúr, 
si compuartin propit compagn che i muarts de tradizion popolàr: si fermin 
tes cjasis golós di aghe e se no le cjatin a fasin dam (in particolàr i strions a 
pissin tal vin par voltálu in asét). Insom i benandants, e ancje i strions o malan- 
dants, intant che a son für dal cuarp a son di calcola tant che muarts, dome 
che chest fat nol e definitif. Dal pont di viste psicologjic cheste esperience e 
je sintude dai benandants tant che une mission, e a son chei che le acetin ben 
contents e cun braüre, ma ancje chei che invezit le sopuartin malapaiâts. 

Dutis chestis carateristichis, come che al veve za viodüt il Ginzburg, a 
pandin la strente parintât di funzion cuntune figure di om di magjie e medi- 
sine sorevivude fin ae nestre ete in Siberie, e in altris zonis margjináls rispiet 

al progrès, e duncje ben cognossude e studiade dai antropolics: il siaman. 
Une des carateristichis principals dal siaman, l'om sacri che al servis dute une 
comunitat inte societat primitive, e je che al viaze cul spirt fin in chel altri 
mont, là che al cjate lis animis dai malâts e lis bestiis copadis dai oms, e al 
torne a menális inca pe salút e pe bondance di paisse. 

La origjin des crodincis siamanichis al somee che si vedi di cirile tes 
comunitáts primitivis bielzà dal Paleolitic, cuant che la vite dai oms e dipen- 
deve ad in plen de cjace, cu la prionte de racuelte di pomis, plantis e foncs 
salvadis. Salacor, soredut dal Paleolitic superiór (tacant sú par jù di 40000 
agns indaúr), une gnove tecniche di cjace e pues vé fat cressi la impuartance 
dai siamans e dai lór rituái: i "brancs" di oms a vevin imparát a doprá il füc 
tant che arme di potence straordenarie, une potence che dispés e veve un 
efiet plui grant di ce che al coventave. Intun trop di lór, armáts di fogulis, a 
corevin ator ator di une mandrie di animái, pal solit bús salvadis, bisonts o 
cjavai salvadis, e ju stomblavin e sburtavin bande un fossór, fintremai che lis 
bestiis, matis di póre, a finivin la lór corse sfolmenade jú pal foran. In cheste 
maniere si sparagnavisi il timp des vuaitis a un singul animál e il pericul di une 
lote vere, ma cussi a murivin centenárs di bestiis, cuant che dome pocjis a 
bastavin par saceá i umans, dut il rest al fraidesseve. In France, dongje Lion si 
à cjatade une valade là che sot dal nembri al è un strat di metris e metris di 
vues fossii di cjavai copâts in cheste maniere. Cuntune condote di cheste fate 
l'om primitif al veve rot l'ecuilibri natural, cul risultát di fiscá lis grandis man- 
driis di cjavai e bús salvadis e di restá ancje lui cun mancul mangjá: plui di 
cualchi comunitat umane e à di vé patit la fam, intant che cu lis tecnichis di 
cjace di prime copá une o dós gruessis bestiis par setemane al bastave a fá vivi 
il grup in bondance di mangjative. Rivát in cheste situazion di crisi, l'om al 
scugnive torná a fà sù l'ecuilibri cul numar di bestiis che i coventavin par vivi. 
Par un tant la prime strade cjapade e jere ché de religjon e dai rituái: i sia- 
mans, i oms di magjie indotats di podés sorenaturái, a vevin di lá in sium tal 
mont dai muarts, par domandá cu lis buinis o cu lis bruscjis ae divinitát di 
torná a mandá su la tiere lis bestiis. Di chestis concezions preistorichis nus 
son restadis testemoneancis no scritis, ma ben pituradis: i famós landris cu lis 
paréts pituradis di cierfs, cjavai, taurs, stambecs e vie indevant pal solit no 
jerin sîts di abitazion, ma di religjon. La grote sacre e jere tant che la bocje 
dal Infier, une buse sot tiere, dispès lontane dai umigns e grivie di rivái 
dongje, tal mieç dai boscs o sú pes cuestis di une mont, là che il siaman al jen- 
trave e al lave in estasi par fà il so viac, judát di musiche, nainis, preieris, 
sostancis gjavadis fúr di plantis e foncs, e des pituris che o podin viodi 

Figure 1: un taur piturât dal Paleolitic Superiôr su la 
parêt di un landri dongje di Lascaux, in Dordogne. 
Salacor al figurave la bestie copade che il siaman, jentrât 
tal grim de tiere, al veve di torná a puartá far. 


ancjemò. In cualchi 
cas il siaman al veve 
di lotà cu la divinitàt 
par fasi mola lis man- 
driis, tacant cussì une 
“bataie” che e je 
parele di ché dai 
benandants cuintri 
dai strions pe ferti- 
litàt de tiere. Un altri 
element nus sburte a 
cirî lis primis origjins 
dai benandants 
bielzà te figure dai 
siamans e te civiltàt 
dal Paleolitic e je une 
ritualitàt dai prins 
cjaçadôrs: diviersis 
deduzions nus fasin 
pensa che il sens di 
colpe par vé copát e 
la póre che ju rosea- 
ve di no vé plui ce 
mangjá no dome ju 
sburtavin a domanda 
il perdon de bestie, 
ma fintremai a tornâ 
a metile dongje. 
Dopo mangjade la 
Cjar a ingrumavin 
ducj i vues intun lüc 


o ancje a tiravin adun i vues dentri la piel e a zontavin paie o alc altri tal 
puest de cjar che a vevin mangját, a fasevin cussi il pipin impaiát dal animal, 
tant a di che i tornavin la vite che i vevin robade par nudrisi. 

Si podarès crodi che chest al vedi póc ce viodi cui benandants, ma impen 
cheste ritualitat viere e je restade fossilizade in cetantis flabis, contis e mits di 
dut il mont, e si cjate un spieli perfet intune testemoneance tirade sü te 


Sclavanie di Francesco Musoni su la fin dal Votcent: 


16 


.. € balandants a son oms misteriós, che la qnot di Nadal di une fuarce interne a son 
sburtáts a lá ator pes campagnis, li che, cjatantsi su lis croseris des stradis, si fermin a fà fraie 
insiemit, fasint a tocs une vacje o un bo, che a ‘nd mangjin la cjar, e i vues si divertissin a 
butáju par aiar, fintremai che, rivade buinore, ju tornin a meti dongje, ju cuvierzin cu la piel, 
di mat che la bestie e torne vive, ma e reste sclagne par simpri."' 


Cheste conte, rivade fin scuasit al Núfcent intune des zonis plui conser- 
vativis dal Friúl nus fás savé, púr in forme di liende e no plui di esperience 
vive e sintude, di un stadi ancjemò cjaçadôr, o dal cas arlevadór, e no conta- 
din dai benandants. 

Pal rest des testemoneancis i benandants si presentin aromai te lór version 
contadine. Contadine al val di par antonomasie, almancul ae nestre latitudin, 
solár: se in zonis tropicáls e ecuatoriáls, la che no son fuartis stagjons solárs, 
la agriculture e va daúr soredut de ploie, chi di nó al e il soreli che cu la Vierte 
al segne la vite des plantis e cu la Sierade e l'Invier la muart. Se chest al è vêr 
o vin di spietási che sui benandants, che a paravin i cjamps e la sorevivence 
di une societát contadine, si incrosin fis diviers simbui solárs. Chest in efiets 
al sucét: i combatiments che a án sicu risultát de vitorie la buine butade de 
anade a colin in cuatri moments precîs dal an. Lis Cuatri Timporis a jerin 
vecjis fiestis paganis che a segnavin il davuelzisi e il torná a zirá dal soreli, a 
coventavin par purificási e par introdusi cun cerimoniis di preiere ognidune 
des cuatri stagjons (par latin juste apont tempora): a jerin cussì impuartantis e 
sintudis de societát contadine che la Glesie lis veve tiradis dentri cence pro- 
blemis tal calendari liturgjic cristian, mudant dome la scusse. 

Simbul de lús dal soreli a son ancje lis armis plui dopradis dai benandants: 
il fenoli al è une plante de famee des umbrelifaris, dutun cun selino, savórs, 
carote e altris. Lis umbrelifaris a jerin calcoladis solárs par definizion de Ete 
Antighe fintremai ai alchimiscj de Ete Moderne. Par esempli la peraule gre- 
ghe sèlinon (ven a stái selino) e à la stesse lidris etimologjiche di helios (soreli) 
e cheste plante e vignive semenade su lis tombis cul stes valór che nó i din al 
lumin, simbul di lùs e di vite ancje dilà de muart. Cheste plante e jere leade 
ae figure eroiche plui impuartante de tradizion greghe, che e veve diviers 
caratars solárs e siamanics: Eracle. Di fat a jerin fatis di Selino lis coronis pai 
vincidórs dai zúcs atletics di Nemee, che a jerin celebráts in onór di Eracle. 

Al contave il mît che intune des sós impresis, ché che par altri e jere la plui 
popolár e la plui piturade tai vas grécs, l'eroi al veve vat di copa il leon di 
Nemee, une bestie salvadie e divine che e jere un pericul mortál par ducj chei 
che a passavin dongje de só cove, intun landri. 


Figuris 2 e 3: Eracle cuintri dal leon di Nemee in doi vâs grêcs a figuris rossis. 


Eracle al veve fate tante fature par copálu che daspd, cence nancje vigni 
für dal landri, al jere colat intune sium fonde tant che la muart. Cuant che 

insom al jere tornât far al veve 
intor la piel dal leon, animal che 
al è dal sigúr un simbul solar pe só 
corone di pelice, e il cjáf ornát di 
une zoie di selino, propit come se 
al fos risurît dal mont dai muarts, 
tant che il soreli o tant che un sia- 
man. In efiets Eracle, eroi-diu 
gréc, ma comun sot di altris nons 
a tantis altris culturis, al veve 
caratars siamanics une vore 
fuarts. Intune di chés altris sôs 
impresis al jere lat fin ai confins 
dal mont, che al + come dí chel 
altri mont, par puartá inca i bis di 
Gjerion. Une altre volte 
ancjemo, judát dal titan Atlant, al 
jere lát tal lontan ocident, là che 
il soreli al va a mont, a cjoli i 
Figure 4: Eracle che al mene un taur al milucs des Esperidis, simbul di 
sacrifici. ricjece e fertilitàt. 

Il messedási di chescj simbui, 
solárs e siamanics, che nó o cognossin te tradizion eleniche te figure di 
Eracle, al è tipic ancje de divinitât plui venerade dai popui celtis o inceltizâts 
des Alps di soreli jevât: Belen. La devozion a di chest diu e jere cussi fonde 
che ancje i Latins le cjaparin sü dai Carnis e 
dai Norics e, cul sincretisim che al jere tipic 
de politiche religjose di Rome, i zontarin il 
non classic di Apol. Chest particolär, e in 
plui altris testemoneancis e la etimologjie 
stesse dal non che al val dî “slusint, sflan- 
dorós”, nus conferme che Belen al jere divi- 
nitât dal soreli. 


Figure 5: Iscrizion a Apol Belen cjatade a 
Bielvedé. Il test al è: apollini/ beleno/ aug(usto)/ 
c(gaius) volusius; Gai Volusi a Apol Belen August 
(August al é il titul dal imperadór, che a di un 
ciert moment si à di zonta par leg aes divinitats). 

Di ce che o savin il cult dal soreli nol veve di jessi tipic origjinal dai popui 
indoeuropeans, tant che Celtis e Italics, e duncje Carnis e Latins. Di fat si è za 
dite che il soreli al è di impuartance fondamentál pai popui contadins, intant 
che, par ce che si sa, ducj i popui indoeuropeans a vevin di jessi, sul imprin, 
arlevadôrs. Duncje il soreli.ur podeve interessá juste par misurá il timp: i Grécs 
a contavin in putrops mits che Apol al jere un diu forest, tramontan, i Latins 
lu vevin cjapat sù dai Grécs, i Gjermans, ancje se Juli Cesar al dis che a ado- 
ravin cetant il soreli, tai lór mits nordics no i dan nissune impuartance di divi- 
nitât. In teorie duncje nancje i prins Celtis no vevin di cognossilu. Dut il con- 
trari al varès di valé pai contadins, ven a stai pe int che dal Neolitic (tacant ca 
di nó di uns 7000 agns indaúr) e popolave la Europe e che i indoeuropeans, 
tes lôr lungjis migrazions, a vevin cjatat a sta tai terens plui bogns. | Celtis, 
tant che al par che al sedi sucedût a ducj i popui indoeuropeans, si messeda- 
rin cun cheste int, a impararin di lôr a coltiva la tiere e, dutun cun chel, a 
venera il soreli. Cussi Belen, il soreli slusint, al ven preat fintremai tes epigra- 
fis di ete romane, soredut inte zone furlane e te Galie meridional. 


sex(tus) cafellius/ sex(ti) l(ibertus) sex(tus) marci(us) sex(ti) l(ibertus) 
apollini das/ h(erculi) d(at) 

Sest Caeli, libert (sclaf disfrancjat) di Sest Marci Das, libert di Sest, al da 
Sest, a Apol a Eracle 


Figure 6: Iscrizions sul stes pilastrin cjatât a Beligne, pais che al cjape il so non dal 
antic templi di Belen. La stesse ufierte, fate prime a Belen, e je stade "riciclade" dopo 
cualchi an, ma indreçade a Eracle: chest al podarès volé di che fintremai tal templi di 
Belen i doi dius a podevin scuasit sconfondisi. 

Belen a Aquilee al riceveve plui ufiertis di ducj chei altris dius e in cualchi 
cas a jerin cubiadis cun chés par Eracle o dongje di lôr. In efiets si pues cal- 
cola che une analogjie e sedi natural se si pense che ancje il soreli al à un cara- 
tar "siamanic": al va tal mont dai muarts e al torne a resurî ogni di e soredut 
ogni an, al torne a puartà la salút e la vite. Nol è dibant che il Crist, muart, 
lat tal Unfier e resurit, al sara il soreli dai cristians, il Nadal al vignara poiat 
su la date de fieste dal Sol Invictus, e la domenie, la di dal Signór, e finira inte 
setemane su la di pagane dal soreli (che par todesc si clame ancjemó Sonntag 
e par inglés Sunday). 

Cualchi volte il messedament di motifs simbolics jenfri Eracle e Belen al è tant 
fuart che si pues rivá ae confusion: a son stadis cjatadis in Friúl putropis statuutis 
di brong di ete preceltiche, celtiche e romane cul caratar tipic di une corone tor 
dal cjaf, che par cualchi studiôs a son i rais dal soreli, par cualchidun altri a son 
une zoie di fueis: cualchidun al puarte in man la piel di leon tipiche di Eracle e 
cussi i archeolics a son dividúts tal ricognossi tai bronzuts un diu o chel altri. 


Figure 7: dós statuutis di bronc cjatadis in Friúl. Une e à in man la piel di leon une 
vore stilizade. Belen o Eracle? Salacor ducj i doi intun. 

Ancje tal simbul dal leon e podarès jessi une continuitat fin ai benandants: 
intune des primis deposizions il benandant Batiste Moduc" al diseve che la 


"XX 
ilt, | 


Trait tauf 
| &rverm | 


Figure 8: schede alchemiche de plante dal fenoli curade 
di Leonardt Thurneysser, alchimist svuizar dal XVIII 
secul. A son segnáts ad alt a man campe i aspiets planeta- 
ris che a varessin di sei cuant che si cjol sü la plante. 
Soreli, Mart e Lune a varessin di jessi ducj i tré tal segn 
zodiacal dal Leon, costelazion che te tradizion ocidentäl 
e cjape il non dal leon di Nemee. 


lôr bandiere e jere 
blancje indorade di 
urmisin cuntun leon, 
che al podarès jessi un 
vanzum ercolin/solar o 
forsit une spie di conta- 
minazion dal cristiani- 
sim marcian di Aquilee, 
di fat il leon al è ancje il 
simbul di Marc, fon- 
dadór, midiant di sant 
Ermacore e Fortunát, 
de glesie aquileiese. 
Un altri caratar di 
Belen e dal soreli in 
gjenar in tantis culturis 
al @ la cualifiche di 
miedi: il gréc Apol cu 
lis sós frecis al podeve 
fa tac e slargjá lis epi- 
demiis, ma ancje 
distudális e al jere pari 
di Asclepi, diu de 
medisine; te Galie 
meridional Belen al 
vignive adorat soredut 
di divinitât salutar, che 
e curave cu la fuarce 
des aghis termáls e des 
jerbis. La medisine 
midiant des jerbis e jere 
un dai savés plui grancj, 
impuartants e antics dai 


druidis avodáts in particolár a Belen, prime di lór dai siamans, e ancje daspò 


di lór dai benandants. 


A strenzi il leam cun Belen cualchidun al à clamát ancje la etimologjie: 

forme une vore difondude e za des primis testemoneancis e je la variante 
belandant, cuntune lidris BEL- (blanc, clár, lusór) che e podarès jessi compagne 
compagne di ché di Belen, ma pardabon la leture dal non che e da plui sigu- 
rece e somee jessi "i spirts bogns che a van für dal cuarp a fà dal ben" e e ten 
bot ancje parce che i strions a jerin clamáts malandants “i spirts triscj che a 
van für dal cuarp a fà dal mal”. 


Insom dal cjapitul si pues dí che il cult di Belen al somee un precedent 
impuartant pai simbui presints tal benandantisim: chest cult al jere prime dai 
Celtis, cui prins contadins, cui Celtis e daspd dai Celtis cui Latins; salacor 
Belen nol jere nome un Apol, ma insiemit un Apol (soreli e miedi) e un Eracle 
(siamanic). Al veve cjapat sù la ereditat des antighis crodincis dai siamans e 
le veve messedade cui gnúfs valórs dai contadins e dut al sarès rivat, midiant 
dai benandants, al mancul al secul XVII. Al e stat cussi pussibil tira dongje 
fuartis usmis, che a pandin salacor il stadi cjaçadôr siamanic dai benandants, 
il complès di crodincis dal stadi contadin solar che al podarès jessi condurat 
de ete neolitiche fintremai al Mil e siscent e passe, passant di une religjon a 
ché altre cuntune vivarosetat e spontaneitat scuasit unichis in Europe. 

Notis 


C. GINZBURG, I Benandanti, Torino, 1966 e Storia nottuma, Torino, 1989. 

Gjavát di Tiaris di Acuilee, Reane, 1997. P. 70. Lis citazions dal furlan a son, tal cás che al 
coventi, justadis daúr des normis de grafie uficiál, cence tocjá lis carateristichis de lenghe. 
Lis citazions di altris lenghis a son voltadis par furlan e l'origjinál al è segnát intes notis. 
Cfr. C. GINZBURG, I Benandanti, cit., p. 225: “Questi benandanti dicono che il spirito loro 
quando esce fuora del corpo pare un sorzetto, et cosi quando retorna, et che se mentre il 


corpo é privo di esso spirito fosse voltato, restarebbe morto, ché esso spirito non li potreb- 
be retornare”. 


Gjavát di Tiaris di Acuilee, cit., p. 134 
Tai ultins agns, daúr di une campagne editorial e comercial póc serie, si à slargjade la idee 


dal dut falade che sbilf al vueli di folet o elf, cuant che pardabon il sens al è une vore negatif 
di strion o vencul. 


Gjavát di Tiaris di Acuilee, cit., p. 131 

Cfr. C. GINZBURG, I Benandanti, cit., p. 207”. mi disse che si ragionava che in lassico vi era un 
Paulo de Gasparuto qual dice andar vagabondo la notte con strigoni et sbilfoni, 

Gjavát di Tiaris di Acuilee, cit., p. 126. 

Gjavát di Tiaris di Acuilee, cit., p. 117. 

Gjavát di Tiaris di Tisane e di Puart, Reane, 2000, p. 477. 

E MUSONI, La vita degli sloveni, Palermo-Torino, 1893, p. 11: “...i balandanti, uomini 
misteriosi che alla notte di Natale da una forza interna son spinti ad aggirarsi per le cam- 
pagne, dove, incontrandosi ai crocicchi delle vie, si fermano a banchettare insieme, facen- 
do a pezzi una giovenca o un bue, di cui divorano la carne, e le ossa si divertono a getta- 
re in alto, finché, sopraggiunta la mattina, le ricompongono assieme e le rivestono della 
pelle, in guisa che l'animale ritorna vivo, ma rimane magro per sempre” 


Cfr. C. GINZBURG, I benandanti, cit., p. 218. 

2. BENANDANTS 
E TERAPEUTIS / TERAPEUTIDIS 


Pre Gjilbert Pressac al è stat un dai plui grancj studiós de religjon cristia- 
ne aquileiese e de musiche furlane antighe. Tal disvilup dal complès di teoriis 
su la influence te tradizion furlane de culture judaiche cristiane elenistiche al 
riva adore di lumá elements che i faserin proponi une intuizion sui benan- 
dants: magari cussi no une muart prin da la ore i à gjavát la pussibilitát di là 
indevant cu lis sós ricercjis e di formulà une teorie coerente. 

| pinsirs che dut cás a son stats esprimúts di Pressac su chest cantin, alc a vós, 
alc par scrit', a risultin ae fin falâts: il risultât dal lavór di une inteligjence fer- 
binte e vivarose, che dut câs no à vat il timp di ordená i elements cjapats sù. 


2.1 Indizis e analogjiis 


Lis intuizions di Pressac si fondavin su material tirát dongje tun studi di 
storie de musiche: al veve cjatât che tal 1624 e jere stade presentade une 
denuncie al Sant Ufizi di Udin cuintri di feminis e oms di Palacúl par com- 
puartament religjós eterodòs: la gnot de sabide di Pentecostis a lavin in pru- 
cission lustrant la vile, cjantant a dós vós une cjangon che e tacave, daür di 
ce che e ripuarte par talian la letare di acuse, cu lis peraulis “schiarazzola maraz- 
zola a marito ch'io me ne vo' et quello che segue si come son donzella cbe piova questa sera”, 
a robavin ritualmentri i versórs dai tré deans de vile e ju metevin ta la aghe, 
dut, come che al è ancje pandút tal secont pas de cjangon, par fà vigni la 
ploie. Il plevan e il capelan, lant daür de politiche religjose detade dal Concei 
di Trent, a vevin cirüt di ferma chei rituâi tant póc catolics, ma la int e veve 
disfidat i lôr befei, rivant fintremai a cjoliju vie e a sivilugá il motif de cjante 
a pene che il capelan si faseve viodi ator: a vevin simpri fat chestis celebra- 
zions, e veve rispuindüt al plevan Maria Lissandrina, la plui braurose des 
feminis acusadis, e a varessin fat simpri cussi, ancje pal avigni. 

Par un cás une vore fortunât la musiche de cjangon e je ancjemó ben 

cognossude, stant che Giorgio Mainerio, mestri di capele te Basiliche 
Patriarcjal di Aquilee jenfri 1570 e 1582, figure interessante e misteriose, 
ancje lui colât sot dal voli de Incuisizion par eresie, le sinti, salacor de int dal 
popul, e le metè dentri mune racuelte di bai curade di lui, il Primo libro de balli. 

Studiant i rapuarts de religjon e de musiche judaiche cul cristianisim fur- 
lan, Pressac al rivà a identifica intal grup di “fedéi” di Palacúl il vanzum fur- 
lan di une antighe comunitát judaiche cristiane, ché dai Terapeutis e des 
Terapeutidis di Alessandrie di Egjit, descrite di Filon di Alessandrie tal | secul 
d. di C., che e veve diviers ponts di contat cul cristianisim marcian che al rivà 
a Aquilee: soredut a jerin di fonde la só ruralitát, rusticitas, la impuartance dade 
ae fieste des Pentecostis, il bala e il cjantá liturgjic a dós vós, ducj elements 
che si cjatin ancje te denuncie dal 1624. 

A chest pont, cirint di lá daúr de usme plui fuarte, la cjançon, Gjilbert 
Pressac si veve proponút di motivá il titul, schiarazzola marazzola, cun cheste 
etimologjie: partint dal gréc elenistic, lenghe internazionál dal mediterani, 
doprade ancje dai ebreus alessandrins e dai prins cristians, al cjatà für la lidris 
charax par schiarazzola, ancjemò presinte tal furlan moderni scjarac, ven a stai 
racli, baston, e marathon, che par gréc antic al voleve di fenoli, par marazzola: 
chest tiermin dut câs nol & cognossüt tal furlan, ancje se Pressac lu viót tal 
cognon Marazon, difondût soredut tal Friül gurizan’. 

A chest pont, stant che il titul de cjante al someave segná la cjane, magari 
di soròs, e il fenoli, che a son lis armis di benandants e strions tes bataiis des 
Cuatri Timporis, Pressac al pensa di identifica i siums estatics dai benandants 
cui rituâi eterodos di Palacül. Duncje i misteriós siamans furlans a vevin di jessi 
calcoláts tant che “pûr lontans eréts dai Terapeutis e des Terapeutidis egjizis”. 
lis cjanis e il fenoli a jerin tal titul de cjançon, lis bataiis spirituals pe fertilitat 
no vevin di jessi nuie altri che simbui o deformazions, la veretât e jere un scuin- 
tri musical, une cjante a dós vós, un bal praticát "fin a riva/ rivant/ restant in 
estasi". Cun di plui intune confession un benandant al veve dite che la lór inse- 
gne e jere une bandiere cuntun leon, simbul, par Pressac ancje in chest cás spe- 
cific, di sant Marc, fondadór des glesiis di Alessandrie e di Aquilee*. 


2.2 Verifichis e provis 
Lis fondis di une identificazion cussi precise a parin in dut cás, cirint plui 


insot des analogjiis de scusse, une vore debilis. 
1) Ché dai fedéi di Palagúl e jere une pratiche palese e di clape, il plevan, 

dopo di vé viodút cui siei voi, al acuse cence problemis e pandint par non e 
cognon une dozene di personis che a cooperavin intun ritual. Di ché altre 
bande invezit no je mai stade nissune denuncie coletive di benandants: duc] i 
procès a jerin istruits cuintri di un singul, che par altri si sintive peat a fuart di 
un zurament di no pandi ni i siei compagns, ni i siei aversaris. Pal solit, di prin 
trat, i imputàts a dineavin fintremai di savé ce che a jerin i benandants, ancje 
se prime e dopo si tradivin, magari ancje pe braüre de lór funzion social cussi 
impuartante. Une segretece dal gjenar no á nuie ce viodi cu la scletece di int 
che e rivave a cjoli vie e a disfidá in public plevan e capelan. Par altri, ancje se 
si à cirüt une vore di cheste bande, no si è riváts fin cumó a prová nissune ati- 
vitát coletive concrete, ven a stái no in spirt, dai benandants: dispès di fat si 
cognossevin dome in spirt e no savevin nancje il non un di chel altri. 

2) Tal moment de acuse di Palaçül i procés cuintri dai benandants a jerin 
bielzà partîts di cincuante agns: il tiermin benandant aromai al jere deventàt 
curint e cognossút de int e soredut dai predis, che a vevin di controlá lis ideis 
religjosis dai fedéi: se il plevan al ves viodút une analogjie al varès vút di 
doprá cheste peraule specifiche te só letare, invezit no lu a fat. 

3) In nissune confession dai benandants no si cjate riferiment al cjant ancje 
se e je vere che al è presint il tambür che, daúr di cualchi confession, al clame 
für il spirt: il tambür dut cas, pür jessint cognossüt e impuartant te musiche 
judaiche, al è ancje un strument cetant doprât di tantis bandis (par esempli i 
stes siamans de lontane zone subartiche lu doprin tes ritualitâts estatichis) e 
duncje nol somee un element di pee obleade cui cristians aquileiés. 

4) La date de cerimonie di Palagúl e jere la gnot di Pentecostis, la sabide, 
un moment di fieste di clare divignince judaiche, ma i benandants impen a 
vivevin lis lór esperiencis estatichis aes Joibis des Cuatri Timporis, antighis 
datis paganis che a segnavin il passac des stagjons: une diference di cheste 
fate e je dure di motivàle se no cuntune diviersitât e indipendence di origjin 
e di tradizion. 

5) La etimologjie di schiarazzula marazzula, prin inceós rimpin cui benan- 
dants, e somee avonde malsigure e isolade dal contest judaic cristian: par 
marazzola no je pal moment nissune propueste alternative, ma si à di tigni ini- 
ments che, par ce che si sa, tal furlan no je nissune altre testemoneance di 
chest tiermin, e la lidris maratb- no si cjatile nancje tai toponims. Impen e pàr 
mër la leture di schiarazzola sicu variant testemoneade di scracule’, pigul crot 
ma ancje, e in chest câs soredut, strument musical doprát tai rituâi di Pasche, 
significât une vore plui in teme cul contest cerimoniál judaic cristian. 

6) | denunciats di Palaçül si cjatavin pardabon, cul cuarp fisic, a fa i lór 

rituái, e no si insumiavin nancje di refudá chest fat, dut al contrari i benan- 
dants a diserin simpri, cence nissun dubi e ancje cuintri des pressions dai 
incuisitôrs, che la lôr esperience e jere si vere, ma dome spiritual, invisibil, in 
sium. Parcé varessino vüt di dineá la realtát fisiche dai fats ai incusitórs, se al 
fos stat dome che un bala, cjantá e lustrá, intant che la int di Palaçül no veve 
nissun probleme di acetale? 

7) Ancje se i rituai dai benandants a jerin peats a strent cu la agriculture e 


a difindevin i prodots dai cjamps nol risulte di nissune bande che a vessin la 
funzion di fà vigni la ploie. 


Tantis difarencis, tai detais e te sostance, in documents de stesse ete e de 
stesse divignince no puedin fà pensá ae identitàt dai doi fenomens. In efiets 
une analogjie e je, ma no ven di une vere parintât: ducj i doi i fenomens a 
rispuindevin aes dibisugnis de civiltât contadine, simpri vuastade di elements 
atmosferics, malatiis e parassits, di sigurâsi la fertilitàt cun imprescj sorena- 
turái e salacor cu la estasi, ma cun imprescj, formis, manieris e timps che si 
scuen ricognossi risultáts di dós culturis e tradizions difarentis, ché judaiche 
cristiane di une bande e ché siamaniche di ché altre. 

Lunic pont di atribuzion no sigür al è chel se viodi tal leon dai benan- 
dants un caratar eracleu, e duncje siamanic, o la influence dal cristianisim 
marcian aquileiés. Si podarès ancje pensà in chest câs a di une confluence 
simboliche: il Crist solar dal cristianisim petrin marcian che al mûr, al va tal 
Infier par salvà i oms e al resuris puartant la salvece e la vite, al à un fuart 
caratar solar e siamanic e dal pont di viste simbolic nol è masse lontan di 
un Belen o di un Eracle pagan che al duar di une sium fonde tant che la 
muart intun landri e daspo al "resuris" cuntune corone di selino e cu la piel 
di leon intor, o che al va fin ai tiermins dal mont e che al torne a puartá inca 
i milugs des Esperidis o i bùs di Gjerion. Al è ancje pussibil, ma no provat, 
che la preesistence di chés crodincis paganis e puedi vé dât un sostrát di 
favór e di predisposizion ae particolâr interpretazion aquileiese dal vanze- 
li, cul là jà di Crist tal mont dai muarts pe salvece di dute la umanitât. Un 
cristianisim di cheste fate, di ché altre bande, al podarès vé judát a manti- 
gni vivis te int lis concezions e i valórs che a jerin la fonde dai fenomens 
siamanics plui antics. 

Dut câs pal moment chestis a son dome che ipotesis: dai elements che o 
vin tirât dongje la tradizion "siamaniche benandante" e ché "judaiche cristia- 
ne terapeute" a somein jessi sorevivudis in forme autonome, di là di cualchi 
pussibile contaminazion superficiál, inte stesse scune dal mont contadin 

Notis 


Cfr. G. PRESSACCO, Tracce musicali della tradizione marciana nell'area mediterranea, gjavât di C. 
DE INCONTRERA Nell'aria della sera. Il Mediterraneo e la musica, Trieste, 1996. 

Cfr. G. PRESSACCO, Tracce musicali, cit., p. 4. 

G. PRESSACCO, Tracce musicali, cit., p.62. 

G. PRESSACCO, Tracce musicali, cit., p.55: “... è forse possibile identificare il massiccio 
fenomeno degli eterodossi Benandanti ... come pur tardi eredi dei Terapeuti e delle 
Terapeutidi egizi. Sappiamo che, nei loro vivaci culti agrari notturni, i Benandanti esegui- 
vano le loro danze-battaglie sacre sotto le insegne del leone di S. Marco, fino a raggiun- 
gere/raggiungendo/permanendo in stato di estasi. L'elemento del “combattere”, della “bat- 
taglia" offre una motivazione musico-coreica ai due gruppi/cori, armati rispettivamente di 
canne e finocchi." 

Cfr. G. A. PIRONA, E. CARLETTI, G. B. CORGNALI, Il Nuovo Pirona. Vocabolario friulano, 


Udin, 1992, seconde edizion cun zontis e corezions riordenadis di G. Frau., p. 967. 

3. DIFUSION, ORIGJIN COMUNE, 
MORFOLOGJIE 


Intal libri Storia notturna il professór Carlo Ginzburg al à cirút di insuazá il 
complès dai elements de cunvigne des striis e di crodincis dai benandants 
intun contest plui larc, rivant a ricognossi une distribuzion eurasiatiche dai 
fenomens di fonde siamaniche. 

Il complicát e grandiós lavôr di paragon al merete let tal origjinal e chi si 
presente dome in struc i risultáts: testemoneancis di rituâi ancjemo vifs o aro- 
mai passâts te forme dal mit o de flabe si cjatilis de Europe ocidentál ae Asie 
plui lontane: in Livonie i oms lôfs a scombatevin (i documents a son dal 
1692) trê voltis ad an cuintri dai strions pe fertilitat; te sostance a son dal dut 
compagns dai benandants il kresnik in Slovenie e in Istrie, il krsnik e il mogut in 
Cravuazie, il zdubaé in Bosgne, in Erzegovine e tal Montenegro, il nergromanat 
te basse Dalmazie; in Ongjarie i taltos a son i nemis dai strions e a scombatin 
tra di lôr ogni siet agns pal domini dal cil e pe fertilitat; tai Ossets dal Caucas 
i burkudzäutä o kurysdzäutä a van in spirt ta chel altri mont par torná a puartá 
in chest la salút e lis semencis; in Corsiche i mazzeri, clamáts ancje cun altris 
nons, a scombatin in spirt cuintri di chei di un altri país: chei che a vincin a 
varan mancul muarts te lór vile par chel an; ancje te Asie setentrionál i sia- 
mans a lotin un cul altri par cuistà plui bestiis di cjagà pe lór comunitàt; lis 
strigoi rumenis a scombatin tra di lór in spirt, ancje se aromai si € pierdút il 
motif di cheste bataie, impen ben atîfs e in concret a son i calusari, grups di 
zovins balarins-vuaridórs armáts che a curin la int che e à patit striaments e 
che se a cjatin coleghis di altris vilis a tachin a scombatisi; parei dai cälusari a 
son i punchiadurs grisons. Un grum di altris fenomens che si pein intune cier- 
te maniere a di un complès di crodincis siamanichis si puedin cjatá in Grecie, 
Ocitanie, Sicilie, Ucraine, Bulgarie, Renanie e salacor, a ciri inmo plui in sot, 
in dutis lis regjons di Europe e di Asie. Par esempli al @ un pas di William 
Butler Yeats che si riferis a la Irlande e che fin cumo nol è stát cjapát dentri 
tes comparazions: 

A Beltine [prin di Mai] i sidbeóg [spirfolets] ogni siet agns a van ator a scombati un 

póc pardut, ma soredut sui plain-a-bawn [tamars di piere pes bestiis] (in cualsisei puest 
che si cjatin) pal racolt, par vie che i plui biei spîs di forment ur partegnin a lór.' 


Devant di une distribuzion cussi largje di isomorfisims mitics e rituái il 
Ginzburg si à ponût il probleme di motivále cun criteri storic e, púr cjapant 
in considerazion la pussibile influence di struturis comunis di fonde de psi- 
cologjie umane, al à proponút soredut dôs soluzions: difusion (o prestit) e 
origjin comune, magari cumbinadis. 

Daür di une teorie di difusion il siamanisim al sarès nassüt intune ete lon- 
tane in Siberie, dulà che al è ancjemò ben vif, e si sarès slargját midiant dal 
antic popul dai Sitis che, dilunc dal prin mileni prin di Crist, lis varessin fatis 
passa, cu lis lór migrazions e cun contats storics prováts, te civiltát greghe, ta 
ché celtiche e di rifles in dute Europe. | Sitis, che a an tante impuartance in 
cheste propueste di interpretazion formulade dal Ginzburg, a jerin un com- 
plès di popui o tribús, pe plui part a jerin arlevadórs nomats, in cualchi cás 
contadins, che tal secul VIII prin di Crist a vivevin des tieris dilunc dal flum 
Dniepr fintremai al lát di Aral, al Caucas e al Már Neri, là che a jentrarin in 
contat cu lis coloniis greghis. A faserin putropis scorsadis o ancje veris inva- 
sions in Mesopotamie, in Europe orientál e centrál e salacor ancje in Asie. 

Daúr de teorie di une uniche origjin comune il siamanisim nol sarès stát 
cognossút pe prime volte dai popui indoeuropeans ocidentái par vie dal 
contat cui Sitis, ma cuant che a vivevin dongje di popui asiatics intune 
zone staronzade, in vie ipotetiche, jenfri il Caucas e il Diniepr. | asiatics a 
varessin duncje fat cognossi il fenomen di origjin siberiane za prime dal Il 
mileni p. di C., daspò i Sitis vie pal | a varessin tornát a saborá chescj ele- 


ments che a jerin za presints di tant timp. Su la fin dal ultin cjapitul, Ossa 
e pelli?, il Ginzburg al aferme: 


“I isomorfisims mitics e rituái di li che o jerin partîts a mandin, come che si è viodát, a di 
une serie di scambis, di contats, di filiazions tra culturis diviersis. Chescj rapuarts storics a 
Costituissin une cundizion necessarie parce che a vegnin a jessi i fenomens isomorfs, ma che no 


baste par che si difondin e si conservin. Difusion e conservazion a dipendin ancje di elements 
di caratar formal che a sigurin la compatece di rituái e mits.” 


E péc dopo: 


“...si pues dome che postulá, daür dai fenomens di convergjence cultural che o vin 
indagat, un incrosási di morfologjie e storie...” 

Dut câs tal prin paragraf des conclusions al scrif che dut il sfuarç compa- 
ratif, pardabon ecezionál e di laudá, al è zovát a "pandi che une part impuartant 
dal nestri patrimoni culturál al ven — traviers di tramits che pe plui part nus scjampin — dai 
cjagadòrs siberians, dai siamans de Asie setentrionál e central, dai nomats des stepis”? 

In cheste ultime afermazion, che púr e sarès di torná a insedá tal plui larc 
contest dal libri, il Ginzburg al somee colá intune des tentazions plui peri- 
colosis pai storics: ché di volé par fuarce individua il lùc e il moment precis 
de nassite di une dinamiche, cuant che in efiets dute la storie no si disvulu- 
ce mai in sens lineár e net, ma simpri intun complès pastós e viscós di lungjis 
trasformazions. 

Ancje se si ves di acetá, tal ipotetic, la teorie de nassite dal siamanisim 
intun puest e intun moment determináts e de só seguitive difusion, al è arbi- 
trari sielzi, daúr des cognossincis che a son vué, la scune dal fenomen e la 
direzion de difusion: dome parce che tai timps plui resints il siamanisim al è 
documentát in forme vive e ferbinte in Siberie, e simpri in Siberie al è teste- 
moneat miór, nol val dí che là al sedi stat chel prin e che di chel a derivin 
chei altris. Acetant un postulát dal gjenar, no pandút a clár in Storia notturna 
ma dut cás lassát di fonde par tancj resonaments, cu la stesse logjiche si 
podarès dî che il cristianisim al è nassút a Rome, là che salacor vué al è miór 
documentát, e che di li si à slargját tal Mediterani orientál e in Palestine, là 
che cumó a vanzin nome che olmis smamidis. Se chest nol pues sta in pits in 
nissune maniere, ancje une difusion de Siberie inca e varès di jessi sopontade 
di poiis plui ciertis. Nancje la migrazion di popui, dai Sitis in chest cás parti- 
colar, di orient a ocident no pues judá a vualmá la direzion dal passag des 
ideis: par ipotesi il siamanisim al podarès ancje jessi nassút in Europe oci- 
dental, i Sitis lu varessin cognossüt tes migrazions e passat ai lór parincj plui 
orientái, che cun lór a restavin simpri in contat, fin a fálu rivá in Siberie là che 
si varès ben conservát in gracie dal relatif isolament. Dinamichis di cheste 
fate a son no provabilis, e dispès a son improbabilis. 

Massime si à di pensá che si è daúr a fevelá di concezions e no di ogjets. 
Un imprest al pues benon jessi inventát intun sól puest e, se al funzione, in 
póc timp al pues slargjási tal ús fin a sei doprát in plui puescj, ma une conce- 
zion metafisiche e je alc che al tocje l'om tal fonts dal so pinsir, te identitát 
di individui e di popul: in chest cjamp la ande e je plui ché de conservazion 
che no ché di cjapá sù di buride gnovis fondis e une prove sigure e je par altri 
la stesse condurance des crodincis siamanichis vie pai milenis, scjavaçant 
mudaments di lenghe e di religjon. Se lis dinamichis di difusion e di prestit 
intal cjamp di concezions metafisichis a fossin tant sveltis e dretis, aromai al 

sarès dal sigúr impussibil cjatâ ancje lis plui piçulis olmis dai siamans, che za 
te ete dai procès dai benandants a varessin vût di jessi stadis scanceladis e 
sostituidis di cuissa cetantis altris difusions. 

La teorie de origjin comune e presente i stes difiets di ché difusioniste se 
e ven doprade dome di scjalin di mieg jenfri la Europe e la Siberie, ancjemd 
intindude cence provis ciertis tant che scune dal siamanisim. E à invezit 
difiets diferents se si pense che chel complès di concezions al sedi nassút te 
zone jenfri Caucas e Dniepr te culture dai popui nomats protoindoeuropeans 
e protouralics. O savin dal sigúr che chestis tribûs nomadis a vivevin soredut 
di arlevament e che intant dute la Eurasie e jere popolade, za di simpri, di 
cjacadórs; dal 4-5000 p. di C., e salacor za di prime e jere ancje daür a difon- 
disi, tes zonis plui favorevulis, la agriculture che e divignive dal Mediterani 
oriental. Se, come che si à di fa daûr di une otiche storiche e sociologjiche, 
si viôt il siamanisim tant che rispueste a di une dibisugne social precise, che- 
ste dibisugne e jere: torná a fà sù, cun imprescj magjics, sorenaturài, spirituái, 
un ecuilibri cul ambient che al jere lât al mancul. 

Une dibisugne di cheste sorte a vevin di sintile prin di dut dós societáts 
umanis: ché dai cjacadórs e ché dai contadins. Pai cjaçadôrs al è stat indivi- 
duát un moment di crisi soredut tal Paleolitic superiór, cui grancj macalizis di 
mandriis interiis, e dut câs un discuilibri di predazion al è simpri stat pussibil, 
pai contadins lis crisis a son ladis indevant a bugadis, in Europe, fin a póc 
timp indaür e par antic a jerin ancjemò plui fissis e fondis: in plui de pocje 
cognossince des necessitâts di polsá dai terens, i elements naturái tant che la 
ploie, la tampieste, il frêt far stagjon, la arsure, lis malatiis e i parassits a jerin 
pericui che nol jere pussibil sghindá in nissune maniere. 

La societát di arlevadórs nomats par cuintri e je une vore mancul vulnera- 
bile: te só massime fortune no rive mai ai nivei di ricjece di une societát con- 
tadine e comercial, ma tal piés no rive nancje mai a pati la miserie tremende 
des cjaristiis agriculis: se par un an o par une lungje dade di timp a son cun- 
dizions di clime negativis nol + un grues probleme pai arlevadórs tirá adun lis 
bestiis e cirí une zone miór, ancje une vore lontane, intant che i contadins, 
invezit, a son leáts ad in plen al destin de lór tiere, che a son riváts adore di 
rindile buine dome cun agns e agns di lavór. 

Al somee che al sedi stát propit chest fatór economic a determiná il sucès 
e la difusion dai indoeuropeans. Une teorie ben fondade e met che i indoeu- 
ropeans a fossin tra i tancj contadins/arlevadórs neolitics rivâts dal Vicin 
Orient: intant che i lór parincj a cjatarin puest tai sîts plui favorevui e a 
slargjarin la agriculture ator dal Mediterani e fin in Europe setentrionál, lór, 

tes magris de basse Russie, a varessin cjatât un ambient bon dome pal arleva- 
ment e a varessin pal plui lassat di bande la ativitât agricule. Daspd, cun dina- 
michis lungjis e une vore complessis, in miârs di agns e cun migrazions a 
bugadis di dutis lis bandis, si slargjarin e a cjaparin tieris margjináls a pet di 
chés dai contadins, stant dut cas simpri in rapuart cun lór, fasint sintí la lór 
influence e rivant ai puescj di domini intai moments di crisi tipics e ripetúts 
de prime malmadure agriculture. 

Duncje in teorie la societát dai arlevadórs cul so benstá limitát ma sigúr e 
je propite ché che di mancul e varés vût di proli la figure dal siaman, che 
impen e rispuint ad in plen aes dibisugnis, dispès dramatichis, dai cjaçadôrs 
e dai contadins. 

Pal moment alore si podarès pensa che in dute la Asie e la Europe (cence 
fevela di altris continents pal impegn di fuarcis che e domandarès une com- 
parazion cussi largje) il siamanisim, tant che fenomen social, al sedi nassút tes 
piçulis comunitats di cjaçadôrs paleolitics. Cheste culture, vignude in contat 
e daspò sostituide di ché contadine, e varès podút passa i simbui e i rituài dal 
siamanisim, zone par zone, ae gnove civiltat. Ogni zone de Europe e de Asie 
e varès cussi puartat indevant e disvilupát cun interpretazions sós chest com- 
plès di crodincis, ancje se magari cun influencis e interazions seguitivis vie 
pai secui e pai milenis: lis tantis migrazions di fat a puedin benon vé metút in 
contat fra di lór lis diviersis formis di siamanisim. 

Cheste ipotesi e somee jessi poiade de complessitát di formis dal cuadri 
gjeneral, che e fas une vore di fature a sei motivade cu la difusion midiant dai 
Sitis o cu la origjin comune te culture nomade arlevadore eurasiatiche: di fat, 
come che si à viodüt tal câs dai benandants, la lidris contadine solar e je tant 
plui fuarte, antighe e documentade di un contat cui Sitis, lontan e indiret, o 
des migrazions indoeuropeanis. 

Confermis di chest scheme ipotetic a podaran vigni se studis specifics su 
lis singulis formis di siamanisim a rivaran a cjatá un inlidrisament locál, zone 
par zone, che al scjavaci lis etis des grandis migrazions fin al Neolitic e al 
Paleolitic, come che al e stát pussibil viodi tal cás dai benandants furlans. 

Notis 


١ W. BUTLER YEATS, Fairy and Folk Tales of Ireland, te version taliane Fiabe irlandesi, Milano, 
1981. p.16. 

° Cfr. C. GINZBURG, Storia notturna, cit. p. 250: “Gli isomorfismi mitici e rituali da cui era- 
vamo partiti rinviavano, come si € visto, a una serie di scambi, di contatti, di filiazioni tra 
culture diverse. Questi rapporti storici costituiscono una condizione necessaria perché si 
verifichino i fenomeni isomorfi, ma non sufficiente perché si diffondano e si conservino. 
Diffusione e conservazione dipendono anche da elementi di carattere formale che assicu- 
rano la compattezza di riti e miti"; p. 251: “... non rimane che postulare, dietro i fenome- 
ni di convergenza culturale che abbiamo indagato, un intreccio di morfologia e storia 
Ibidem, p. 276: "...mostrare che una parte importante del nostro patrimonio culturtale 
proviene — attraverso tramiti che in gran parte ci sfuggono — dai cacciatori siberiani, dagli 
sciamani dell'Asia settentrionale e centrale, dai nomadi delle steppe”. 

4. BENANDANTS E FENOMENS 
SIAMANICS TE LETERATURE 
DAL FRIUL 


Te ricercje storiche sui benandants a son stadis fin cumo lassadis di 
bande lis testemoneancis che a risultin de produzion leterarie furlane. In 
efiets lis olmis vanzadis a son avonde pocjis, ma dispés a puedin da indi- 
cazions interessantis, soredut su ce che a pensavin e su ce che a capivin dai 
benandants lis fassis altis de societat furlane: fin tal secul XIX di fat dome 
chés a jerin alfabetizadis. Ancje in chest cas duncje no si varan testemo- 
neancis diretis, ma dome mediadis e stazadis traviers de mentalitat, dai fins 
e des dibisugnis di cui che al scriveve. 

Chest cjapitul al val dut câs dome vierzi une gnove strade di ricercje e 
nol à pretese di jessi in nissune misure complet: par rivá a un tant si vara 
di passa dute la produzion di leterature in Friül, almancul fin al 1965, an 
de publicazion dal libri di Ginzburg. Daspd di chel moment lis oparis cul- 
tis a son stadis dal sigúr influençadis plui des ricercjis e des interpretazions 
dai studiós che no de tradizion popolár. 


4.1 Pauli Diacun 


Il prin autór furlan che te só produzion al pandi fenomens siamanics 
che a puedin jessi metúts in rapuart, ancje se avonde di lontan, cun 
benandants e siamans, al è il cividin Pauli Diacun (secul VIII d.d.C.), il 
grant storic dai langobarts. Te Historia Langobardorum, daür de plui inlidri- 
sade tradizion storiografiche antighe, al intierce i fats plui impuartants de 
storie dal so popul cun contis di liendis e acjadiments straordenaris: doi 
di chescj a son cas di jessude dal cuarp, che a puedin coventa juste di 
paragon cul fenomen furlan, ma che i son estranis. E ven presentade la 
version origjinal latine dai doi tocs cu la traduzion furlane in bande": 


HL 3, 34. 
Erat autem Guntbramnus iste, de quo dixi- 
mus, rex paicificus et omni bonitate con- 
spicuus. Cuius unum factum satis ammi- 
rabile libet nos buic nostrae bistoriae bre- 
viter inserere, praesertim cum boc 
Francorum bistoria noverimus minime 
contineri. Is cum venatum quodam tempo- 
re in silvam isset, et ut adsolet fieri, bac 
illaque discurrentibus sociis, ipse cum uno 
fidelissimo tantum suo remansisset, gravis- 
simo somno depressus, caput in genibus 
eiusdem fidelis sui reclinans, obdormivit. 
De cuius ore parvum animal in modum 
replilis egressum, tenuem rivulum, qui 
propter discurrebat, ut transire possit, 
satagere coepit. Tunc isdem in cuius gremio 
quiescebat spatham suam vagina exem- 
patm super eundem rivulum posuit, super 
quam illud reptile, de quo diximus, ad par- 
tem aliam transmeavit. Quod cum non 
longe exinde in quoddam foramen montis 
ingressum fuisset, et post aliquantum spa- 
lii regressum super eandem spatham prae- 
fatum rivulum transmeasset, rursus in os 
Gunthramni, de quo exierat, intrivit. 
Guntbramnus post baec de somno experge- 
factus, mirificam se visionem vidisse nar- 
ravit. Retulit enim, paruisse sibi in somnis, 
quod fluvium quendam per pontem ferreum 
tranxissel et sub montem quoddam introis- 
sel, ubi multos auri pondus aspexisset. Is 
vero in cuius gremio capul tenuerat, cum 
durmisset, quid de eo viderat, ei per ordi- 
nem retulit, Quid plura? Effossus est locus 
ille, et inestimabiles thesauri, qui ibidem 
antiquitus positi fuerant, sunt reperti. 

Cun di plui chest Guntran che o vin 
dite al jere un re pacific e siór di ogni 
bontát. Di lui che nus sedi permetit di 
meti te nestre storie dome un fat, avon- 
de maraveós, soredut parcè che o vin 
savüt che nol e cjapât dentri te storie dai 
Francs. Une volte che al jere lat a cjace 
intun bosc, e che, come che dispès al 
sucét, dislontanantsi i compagns un di 
ca e un di là, al jere restát dome cuntun 
so fedelissim, colât intune sium une vore 
fonde, poiant il cjáf sui zenoi di chel so 
fedél, si indurmidi. Une piçule bestie, 
vignude für de sô bocje tant che un retil, 
e tacà a bacilà par podé passa un picul 
riul, che al coreve li dongje. Alore chel, 
che lui al polsave sul so grim, al metè la 
spade gjavade für dal fodri parsore dal 
riul; chel retil che o vin dite al passa 
alore parsore fin di ché altre bande. 
Daspd, jentrât no lontan di li intune 
buse de mont, e vignüt für dopo un póc 
di timp, al tornà a passa parsore de stes- 
se spade chel riul di prime e di gnúf al 
jentrà te bocje di Guntran, di li che al 
jere vignüt für. Daspd Guntran, dismot 
dal sium, al contà di vê vude une vision 
di fà stupí. Al riferi di fat che i veve 
someat in sium di vé traviersat un flum 
suntun puint di fier e di jessi jentrat tune 
mont, là che al veve viodút un grum di 
aur. Alore chel, che lui al veve tignút il 
cjaf sul so grim intant che al veve 
durmit, i riferi par ordin ce che al veve 
viodût. Ce di plui? Si sgjava in chel 
puest e a forin cjatats tesaurs di no di, 
che a jerin stats platats là jù par antic. 


In cheste conte, che, si à di nota, no si riferis al Friúl e che il furlan Pauli 
Diacun salacor al sinti tal ream dai Francs, si cjatin ben sigúrs ducj i elements 
siamanics: la jessude de anime dal cuarp intant che si duar, il pandisi dal spirt 
te forme di une besteute, chi salacor une lisierte, il viaç di là di une aghe fin 


sot tiere, il tesaur che al ven puartat inca. 


HL 6, 6 


QUOMODO PER ANTIQUUM 
HOSTEM ALDONI ET GRAUSONI 
NUNTIATUM EST, QUOD EOS 
CUNICPERTO OCCIDERE VELLET. 
Rex vero Cunicpert dum post baec cum 
stratore suo, qui lingua propria marpbais 
dicilur, consilium iniret in civitate 
Ticinensi, quomodo  Aldonem et 
Grausonem vita privare deberet: repente in 
fenestra, iuxta quam consistebant, una de 
consedit, quam 
Cunicpert cultello ut extingueret percutere 
volens, eius lantum pedem. abscidit. Aldo 
vero el Grauso dum ad palatium regis con- 


maiusculuis musca 


silum nescientes venirent, cum basilicae 
sancti Romani martyris, duae prope pala- 
tium sila est, propinquassent, repente eis 
obvius quidam claudus uno pede truncato 
factus est, qui eis dixit, quod eos 
Cunicpert, si ad eum pergerent, occisurus 
esset. Qui baec audientes, magno timore 
correpti, post altarium eiusdem basilicae 
confugiere. 


CEMÚT CHE MIDIANT DAL 
ANTIC NEMI AL FO PANDUT A 
ALDON E GRAUSON CHE CUNI- 
PERT JU VOLEVE COP. Intant, dopo 
di chescj fats, il re Cunipert si conseave 
cul so scudir, che te s6 lenghe si dis 
“marphais’, inte citát dal Tessin (Pavie), 
su la maniere che al veve di gjaväi la vite 
a Aldon e Grauson: tun moment sul bar- 
con, che dongje di chel a jerin sentats, 
si poia une moscje di chés gruessis; 
Cunipert cun ché di petále cuntun curtis 
par copále, al rivá dome a taiái une sgri- 
pie. Pardabon intant che Aldon e 
Grauson, cence savé dal intindiment dal 
re, a vignivin a palac, cuant che si forin 
svicináts ae basiliche di sant Roman 
martar, che e je dongje dal palac, ju 
incrosa tun moment un cuet che al veve 
vat un pit taiát: chel chi ur disè che 
Cunipert, se lór a fossin láts a cjatálu, ju 
varès copáts. Lór sintint chestis robis, 
cjapâts di grande póre, a scjamparin 
daúr dal altár de basiliche stesse. 


In chest paragraf la moscje e il quet a son státs interpretáts dal cristian 
Pauli Diacun tant che l'antîc nemi, ven a stái il diaul, ma la derivazion sia- 
maniche e je clare soredut in doi caratars: la anime jessude dal cuarp si pant 
scuasit simpri, e ancje chi, te forme di une besteute, di une pavee, di un 
avon o ancje di un moscjon; al è presint il motif de quetarie, tipic dai mits 
e des contis che si riferissin a cui che al è a stà, o che al va, o che al torne 

di chel altri mont. Il Ginzburg al à scrit une vore su chest argoment in 
Storia notturna, pandint esemplis di quetarie e monosandalisim in mits, rituài 
e flabis di dute la Eurasie, fasint viodi cemût che chest caratar al sedi pas- 
sat in efiets ae figure dal diaul de religjon cristiane. Par capi, almancul in 
maniere intuitive, parce che cui che al à ce fá cun chel altri mont al vedi 
di sei çuet, o di puarta une scarpe sole (ce che si dis il monosandalisim), o 
di puartális ledrosis, al baste pensá ai múts di di: vé un pit di ca e un di là, jessi 
cuntun pit di ca e un di là, jessi cul pit a foran; jessi cuntun pit tal foran. 

Al risulte in cualchi maniere clar che cui che al @ a mieg fra chest mont 
e chel altri al vedi di “cjamina” su doi plans diferents e duncje al vedi di 
queteà. A vegnin presentàts pal solit cussì i muribonts, i siamans, che a son 
vifs ma che a van li dai muarts, lis fantasimis, che a son muarts ma che si 
fasin viodi dai vifs, i dius di chel altri mont, cuant che a vegnin in contat 
cun chest mont, il diaul, che al e il “diu” dal infier cristian e che al cjape 
tantis sós carateristichis di diviersis divinitáts dai muarts des religjons 
paganis. 

Tal stes müt ancje lis figuris mitichis o lis mascaris dividudis in metáts 
di doi colórs, pal solit blanc e neri, o cun difiets, lesions o carateristichis 


asimetrichis che a cjapin dome une bande dal cuarp, a puedin vé la stesse 
divignince simboliche?. 


4.2 Giovan Battista Donato 


Prime di cjatá il secont test che al interessi la ricercje si à di spietá fin- 
tremai ai ultins dal secul XVI. L'autòr che par prin al pant i benandants 
propit cul lór non al + Giovan Battista Donato (1534-1604), nassút vene- 
zian ma furlan di adozion, vivût pe plui part de só vite tal Mandament di 
Puart, poete ben cognossút e studiát, presentát in dutis lis antologjiis de 
leterature furlane. La vite di Donato e je segnade di mudaments seguitifs 
di mistir e di lúc di residence, pûr tun spazi avonde piqul tor ator di Gruár: 
i caratars de incostance, de sperimentazion, de contaminazion e dal pluri- 
linguisim a son tipics ancje di dute la só produzion poetiche. Tes oparis di 
Donato e torne la lamentazion pes cundizions di vite dai contadins (lui di 
persone al jere un piçul possident), menaçade ogni an dai vuascj di tam- 
pieste, montanis, glace o arsure, parassits e malatiis. Pal an 1590 il Donato 
al compone une lamentazion in tré lenghis che si disvuluce midiant di tré 
figuris che a àn in comun il fat di jessi in stat di previodi il futür. 

Aviso dell'anno 1590 del mese de agosto de Vaticeolo Pedantini latino, di 
Benandantuz Sadinà forlano e di Chechin Suzzastelle da Venetia: 


Vaticeolo: 

Infinitivo modo tempore presenti 

de male in peius et agri et agrilia 
suplicium designat delinquenti 
Benandantuz: 

Ovvè, ovv? o quangh farann vizilia 

cu non saraa dal priedi comandada 
chest ann raiboos dell'agna Nonantilia. 
Chechin: 

Mi ve so dir: chi n'bavaraa ingrumada 
se non da homo, da porco la mesa 

el stentara da far la mastegada. 
Vaticeolo: 

Et nemo gentium fuerit turba illesa 

a fame nisi Dominus de celis 

succurrat licel sua deitate lesa. 
Benandantuz: 

O usurar, li prei: davra lis orelis, 

davra il cassoon, iuda, iuda أ"‎ mischin, 
chu stu ‘l iudis d'un sold, d'un scud tu'l spelis. 
Chechin: 

E po, sier homo, ascolta sto latin: 

la lezze vuol che in sti tempazzi crui 

la robba sia communa co 'l visin. 
Vaticeolo: 

Et quid profferuit tunc labores tui 

cum male dilabuntur male parta? 

Miser, dabis coacte et nescies cui 
Benandantuz: 

Donchya fa prima un striss su la to chiarta 
Al debitoor e po buna sazza 

Svuoitai in part la to borsa, emplai la quarta. 
Chechin: 

Che chi consente che 'l ben far sottrazza 
El Paradiso vuol anca che 


Cence fin cumò di mâl in piés e 
cjamps e campagne a segnin il supli- 
zi al pecjadòr. 


agna Nonantilia: zûc semantic par agns 
Novante. 

Jo us sai a dî: cui che nol varà 
ingrumat, no di om, ma di purcit la 
proviste, al stentarà di mastià. 


E nissun de sdrume de int nol sarà 
cence dam, se il Signòr dal cîl nol 
judarà, pùr ofindût te sô divinitàt. 


davra: vierg 


E po, siôr om, scolte cheste detule: la 
leg e val che in chescj timpats crùts 
la robe e sedi in comun cul vicin. 


E ce ti zovarano alore lis tôs faturis, 
cuant che a laran in ruvine lis cjossis 
cuistadis cul mal? Misar tu daràs par 
fuarce e no tu savaràs a cui. 


sazza: misure pal forment 
quarta: man 


Che cui che al lasse che il fà dal ben 
al reoni il Paradis al val ancje para vie 

Chi pi volentiera dà manco descazza. di mancul cui che plui vulintir al da. 

Vaticeolo: 

Age, amice, itaque, sponte et non vi. Sù po, ami, alore, da vulintîr e no par 
fuarce. 


Il componiment al ten dentri dome informazions su la vite disgraciade dai 
contadins, garantide dai tré personags tant che fat sigdr ancje par l'an che al 
sarès vignút. Elements une vore impuartants a son invezit i nons, che come 
dute la onomastiche che e comparis inte opare di Donato, a son componúts 
no par cas, ma par comunicá un contignút precis. 

Vaticeolo Pedantini: il non al ven fúr dal diminutif dal latin vates, ven a stái 
induvin, profete ispiràt dai dius. Il cognon, o sorenon, al è un element umo- 
ristic dal Donato, che al val pandi la forme linguistiche dal latin che dispès al 
doprave, no chel coret e elegant classic, ma chel clamát “pedantesc”, conta- 
minát e scherçôs, ricamát in ete rinassimentál. 

Chechin Suzzastelle: il non al podarès jessi stat sielzüt parcè che tipic e 
difondût te Vignesie dal Cinccent, o forsit al pues jessi un riferiment a di un 
strolic cognossüt in chei timps. Il cognon al è une indicazion par matec, ma 
specifiche, dal mat di cognossi il futúr: Chechin al è un strolic che al “supe lis 
stelis", di tant fis che al sta a cjalális. 

Benandantuz Sadinà: il non al è a palés un diminutîf di benandant. Il cognon 
al + pal moment grivi di interpreta, ma un so sclariment al podarès puartá ele- 
ments interessants. Al somee che par furlan no sedi nissune peraule e nancje 
nissun toponim che al corispuindi al tiermin Sadinà. Par coerence viodút che 
ducj chei altris doi cognons e il titul de poesie a son pandúts par italovenit al 
è di cheste bande che si varès di indreçâ la ricercje, ma ancje di chi pal 
moment no son vignúts bogns risultáts. Il non a chest pont al podarès jessi 
componút des primis silabis di plui peraulis, nons o ancje indicazions crono- 
logjichis, par forma une gnove peraule: il Donato di fat al preseave chescj 
zúcs e al veve clamát un so fi Crimaio, dai nons Christus, Maria e Jobannes. Al 
reste il fat che in ogni cas Sadinà al è un tiermin che il poete al à fat sù in mat 
resonat, ancje se fin cumò no si è rivát a cjatàndi la cláf. 


Al risulte in mût indiret de identificazion linguistiche che lis crodincis dai 
benandants a jerin sintudis dal Donato tant che tipichis furlanis, se no il 
Benandantuz al varès podút jessi caraterizát ancje di cualchi fevele venite o 
lombarde, cognossudis e dopradis in poesie dal Donato. 

Cheste testemoneance e je la uniche contemporanie ae fase "storiche" dai 

benandants, ché documentade ancje des cjartis judiziariis. Tal 1590 a jerin 
bielza passats cuindis agns dai prins doi procès, chei cuintri di Pauli Gasparut e 
Batiste Moduc, e duncje il Donato, che in plui al veve ancje cognossincis di 
ambient eretic che a colarin sot de atenzion de Incuisizion, al pues vé sintút di 
chescj procediments. Dut câs al è ancje sigür che l'autór al frecuentave int di 
cualsisei fasse social e che duncje il poete di origjin veneziane al pues vé imparat 
daurman il significat de peraule benandant de int dal Mandament di Puart. 


4.3 Ermes di Colorét 


Tes oparis di Ermes di Colorét (1622-1692), un dai plui grancj poetis fur- 
lans, al comparis, un par di voltis, il tiermin benandant. La prime poesie e je une 
cjançon in forme di dialic jenfri doi contadins, Blas e Macér, su la strambetat 
dai cjapiei des feminis. 


Dialogo sopra i cimieri delle donne, tra Biasio e Macore. 
Blas. Chiale chiale Macor ce biele usanze 

Che lis dumblis cumd puartin sul chiaf, 

No parie cu lis velis une naf 

Ce brumal d'usitat cu ven di France! 


5 Mac. Non d'? diaul Arbolat né Benandant, 
Cu vebi ju argalifs cbe al ba cbel coss, 
E flors e flocs, e zai e verz e ross; 
Mai un tamagn pistum plui stravagant 


Il motif dal componiment al è une critiche misogjine che si disvilupe 
partint de satire cuintri des formis de mode feminine. In chest contest la 
presince dal tiermin benandant e je dute margjinál e e jentre intun paragon 
scherçôs al viers 5: la pontade tal mont de magjie e je cussi svelte che al e 
ancje grivi di capi se chi al sedi un valór di oposizion o di analogjie cu la 
figure dal Arbolat, che e somee conotade in sens negatif di diaul, doprât 
tant che adietif. 

Ché altre poesie in argoment e je une cjangon in laude dal amór, che al à 
di jessi libar di cualsisei sieradure determinade de diference social. Te critiche 
cuintri di chestis preclusions il Colorét al fâs une lungje schirie di elements 

che a son di nivei pal solit oponúts, ma che, daúr dal fin de poesie, a vegnin 
metúts sul stes plan. A vegnin ripuartadis la seste e setime sestine: 


No ocor di: a no iè di mio par 

che vergonze sares un tal brusor 

€ cbe so pari sol puartà il codar 

cu la sgaile, lu stombli e il menedor. 
35 Son flabis di contà duttis in fille, 

ch'in ogni imprest e si pd quei l'inzille. inzille: bisat, anzile 

Chel tac revost, chel perusin lusint 

son remoris fatals a un puar amant: 

chiattive chiosse è contrastà cul vint, 
40 e tant us nos la strie che il benandant. 

Chiolile a voli, a tast o pur a tuf. 

in conclusion al ? duquant un zuf. 


revost: ros; perusin: rincjin 


nos: fas dam 
a tuf: a nas 


| prins sis viers citàts a vuelin dî che al è dibant che un siôr al fastilii par 
vie che la amade e je di condizion basse, fie di un contadin che al a doprat 
simpri puars imprescj. 

La sestine che e ten la indicazion sui benandants e je plui complesse e si 
riferis a cui che al à póre di amá int di cundizion plui alte: se om denotát dal 
tac des scarpis ros, daür de mode francese, se femine dal rincjin preziós. Il 
viers 40 al torne al motif di dute la poesie, ven a stái chel di scancelá lis dife- 
rencis jenfri ce al varès di jessi incompatibil: cussi i benandants a vegnin assi- 
miláts aes striis. Chest svicinament alore al è di interpretá no tant che une 
conferme des ipotesis di Ginzburg, che i incuisitôrs a fossin riváts a strasso- 
meá i benandants in strions, ancje te concezion popolár, ma dut il contrari al 
e une testemoneance par negazion che daúr de concezion comun lis striis € 1 
benandants a jerin ben in oposizion, une di chés oposizions che il poete al 
zuie di dineá dilunc di dut il componiment. Dut cás une influence dal sburt 
assimilatori de Incuisizion e je salacor dade dal fat che i doi elements a vegnin 
tiráts adun suntun plan negatif, nos, e no neutri o positif: cheste e podarès jessi 
une spie che la dinamiche pandude dal Ginzburg e sedi stade in vore, ma 
dome tes fassis altis de societát, che a jerin chés dal Colorét, ma te mentalitát 
comune la distinzion jenfri lis dës figuris magjichis e veve di jessi inmò vive, 
se no il zúc poetic di oposizion nol varès podût sta in pits. 

4.4 Pieri Corut 


L'autór furlan plui cognossüt, preseát e criticát dal Votcent al è dal sigúr 
Pieri Corut (1792-1867), autôr di cetancj componiments in viers e pari dal 
famós Strolic. 

Te só opare il tiermin belandant si cjate intune poesie, Ecomi, titulade ancje 
La me’ biografie, li che il poete al fas une descrizion schergose de só vite e de 
sò persone. 

Intun pas si lei: 


Us conti po’ in secrett che soi pelòs 

Che soi bulo famòs; alt di stature, 

Che jè senze nissune zontadure, 

E par chest no ài paùre 

Nè te-i vivs, nè te-i muarts, 

Nè te-i drets, nè te-i stuarts, 

No crod ai belandants, no crod es striis, 
Nè a l'órcul, nè es magiis. 


In chescj viers si pant une costruzion poetiche di oposizion parele di ché 
dal Colorét, e salacor propit ispirade di lui, viodút che Corut al veve une 
grande amirazion pal poete dal Sîscent e che il comparî dai benandants, sore- 
dut intun rapuart di paragon cu lis striis, nol è un topos de leterature furlane, 
ma si cjate dome in chescj doi autòrs. 

Il cubiament di elements oponüts al è net: duncje i benandants a son cal- 
colats contraris aes striis, tant che i vifs ai muarts e i drets ai stuarts. L'efiet al 
finis par sfantasi tal ultin viers citàt, par vie che jenfri orcui e magjiis nol è un 
rapuart di oposizion clare, ma cheste ultime cumbinazion e je motivade de 
dibisugne di sierà la rime. 


Tai putrops gjenars sperimentàts Pieri Çorut al tocje ancje chel de opare 
teatràl ridicule musicade in Il Trovatore Antonio Tamburo. Fetta romantica*, rapre- 
sentade pe prime volte a Udin ai 2 di fevràr dal 1848. Il motif al è chel dal 
amôr di Antonio Tamburo, un puar ma simpatic bintar di Udin che te sò 
vite al à vût fat cent mistîrs, pe biele Marcolfa, che sul imprin e refude lis 
propuestis di matrimoni. 

Lis senis si vierzin cuntune part coràl cjantade, par furlan, di un grup di 

artesans udinés e si disvilupe cu lis batudis dai doi protagoniscj, che a fevelin 
intun lengag talian une vore infurlanât par tornâ comic. Antonio, di gnot al va 
sot dal barcon de só biele, che dut câs ancjemò une volte no je tenare cun lui, 
ma a miezegnot la atmosfere e cambie e si fas un timp di striis, descrit dal 
poete daür de mode ossianiche. Ta chel moment, intant che al puar madór i 
ven l'imbast, e comparis te stanzie di Marcolfa une figure misteriose. 


SCENA TERZA 
Camera di Marcolfa 
MARCOLFA, indi il BELLANDANTE 


MARC. Notte tremenda, orribile, 
Se tu fossi l'estrema di mia vita 
Mea culpa, son pentita; 

Dominigid perdoni i miei peccati, 
Che sono cosi fati: 

Che, se la sghindo, giuro 

Di sposare di tira il mio Tamburo. 


Ma in quel momento in una improvvisada, 
Enfra una sflamiada, 

In la camera sua 

Comparve una figura suta suta, 

Nera, nera, piuttosto mal vistuta, 

E lunga più della misericordia. 

Laveva in testa un cappellon di strano, 
E per ferale un moccolo impiato 

T'un balon di castrato. 

Marcolfa a quella vista dié un sberlone, 
Lo credé l'Orco, e si levd in sintone 
Taccandosi in dirotto di vaire. 


strano: stranc, paie 


BELL. Bonati, imperciocché del Trovatore 
lo sono il Bellandante protettore; 
Venni postadamente a tutta notte 
Dalle Cimerie grotte, 


Venni per distrigar la tua faccenda, 
E la sara finita 

Quando del Trovator diventi moglia: 
Fattela, se non l'hai, venir la voglia. 


Marcolfa sberlufita, senza voce, 
Colla ciera di coce: 


Marc. Le son serva umilissima 

Fiat la volontà di Vossustrissima. 

BELL. Giura d'esser di lui; 

Altrimenti così tu non la sui. 

Marc. Giuro tanche tei voi,  (s'inginocchia) 
Ch'io non sono una musa da due musi; 

Se non l'amo dasseno, il fàc mi brusi. 

BeLL. Donna, con un perbìo 

Giurasti a me: morrai se menti... Addio. 


Qui tacque il Bellandante 

E fe' tre passi indrio, 

E nel medesmo istante 

Tre volte col piè gestro sul solaro 
Zonconò, e sulle tre, ed ei sparì. 
Tosto un odor si spande che consola, 
Come al giglio saria mista viola 
Precipetevolissemevolmente 
Ritornano le cose come prima, 

La luna torna placida e lusente, 

Le stelle istessamente, 

Marcolfa è sul balcone, 

Più ghiardo che no un saltamartino, 
Il Trovator in piedi s'è drezzato, 

Si spacca il veladino 

Un poco pozzolato, 

E non si visa più di quel ch'è stato. 


Il bellandante di Corut al è dut un cjatasi di elements grotescs, ossianics, 
romantics e ancje comics che a àn di produsi un efiet intune di misteri e di 
ridicul. Dut cas cheste figure, che e finis par jessi assimilade a di un spirt pro- 
tetòr, e manten une funzion dute positive: al è in gracie di jè di fat che la intri- 

Fig. 8: il grotesc "bellandante" che al visite Marcolfa te ilustrazion de edizion Delle 
Vedove des oparis di Pieri Corut (p. 281). 


gade situazion sentimental dai doi protagoniscj e cjate une buine soluzion. Si 
podarès ancje nota il fat che, intant che al comparis il benandant, il Tamburo 
al à un imbast e che, a pene che chel al sparis, ve che al torne tal so jessi, tant 
che al sucét a cui che al va für in spirt. Al vignares di pensá che alore il Gorut 
al vedi lassat intindi che il benandant al & propit une emanazion incussiente 
dal protagonist, ancje se in efiets, te conte al è presentàt tant che un sogjet 
par so cont. Cun di plui ancje l'ultin viers citát al sune strani: di ce varessial 
vat di visàsi il Tamburo, se al jere vitim propit pe póre? Salacor invezit al jere 
presint in sene, te stanzie di Marcolfa, ancje se cu la parence dal so alter ego, 
intant che il so cuarp al jere distirát par strade cence pandi ombre di vite. 

Il model dal poete di Dolegnan, une vore cognossút e preseát cence con- 
testazion fintremai ai timps di Pasolini, che al fo il prin a criticálu cun fuarce, 
al pues vé ancje indreçât la concezion dai benandants di altris autórs, tant che 


tal vocabolari Pirone si cjate une definizion che e somee ispirade in buine 
misure de Fetta romantica. 

BELANDANT, BENANDANT sm. = Orco, folletto. Essere immaginario nottur- 
no, o meglio crepuscolare, che prende varie forme e grandezze, non maligno, e 
che si diverte a far delle burle ai pusillanimi e spec. alle donne - ORCUL. Per 
est. Stregone, cfr. Erbolat; o Uomo di figura grottesca e dal fare misterioso. 


La parintât cun orcui o magarots plui che jessi chi il rivoc di une dinamiche 
in vore tune cierte tradizion popolar e je salacor risultade de impostazion tal 
classifica dal curadôr dal vocabolari, che di fat al segne cualsisei vôs dal cjamp 
semantic dal magjic sot dal leme ORCUL. In ogni cas il riferiment a pusillanimi, 
tant che Antonio Tamburo, e spec. alle donne, tant che Marcolfa, o la denotazion 
di figure grotescje che si compuarte in mút misteriós, a puedin dal sigür riva de 
opare di Pieri Corut. 


4.5 Antoni Broili 


Antoni Broili (1796-1876) al e stat un altri bon poete dal Votcent, autór di 
poesiis di ocasion e di maniere e di pronostics dal stes gjenar dal Strolic, ma 
no tant preseat dai siei contemporanis come che al varés mertat par vie che 
metüt in secont plan de figure di Pieri Corut. Te só produzion il Broili al fas 
viodi di cognossi ben la figure dai benandants, che a comparissin dós voltis. 

Vite, test e muart di Carneval al è un poemut tipic, che al ven de lungje tradi- 
zion de pocsie carnevalescje e dai contrascj jenfri il moment plui legri e mat 
dal an e la Cuaresime. In chest pas dal componiment il Carneval, che za al à 
presentat ducj i siei gjoldiments e vizis, si svicine ae sò fin: 


Ven Sivrutt cu j sardelons 
Prest al soro, ai buridons, 
Si radoplin i veglions. 

Sint i sgrizui de vechiae 

Fur dei vizis la metrae 
Sfidin Muart a la batae. 
Ab che ai colps de Benandant, 
No val fuarze di Regnant 
Ne milions di Merchiedant. 
Scugni .. Mascaris .. sclopa 
Par pietat fermaisi ca 
Tancbe o testi; Euuaa! e Ua. 

La poesie e va dilunc cul testament di Carneval, che al lasse ai siei eréts 
plui dams che no altri. Par capi la funzion de benandante in chest contest al 
covente analizat dut il pas citât. Te prime tercine si rive aes ultimis zornadis 
di Carneval: Sevrut, l'ultin lunis, cu lis sds fiestis e divertiments. Te seconde 
aromai il Carnevál al è propit sul fini e di fat, cul martars di Carnevalon al 
sfide für la Muart che i ven dongje. Te tierce a comparissin in mit pluitost 
mietereós i colps de Benandant, che a somein trements e di no podé sghinda. La 
ultime tiercine citade e je la lamentazion di Carnevál, che al cognòs aromai il 
moment de s6 muart. 

Il toc che al interesse di prin trat nol somee masse clár, e di fat il pro- 
fessôr Faggin, citant la frase tal so dizionari, le interprete cun “i colpi della 
maga", ma stazant plui in sot tal contest si rive a cjata il vér sens dal rife- 
riment: ce che al menace Carnevál al è il timp, che cul lá indevant al puar- 
tara par fuarce la Cuaresime, e nol è podé di autoritat o di bégs che al rivi 
a fai cuintri. Se e je cussi il riferiment ai benandants al pues dal sigúr jessi 
chi un tiermin temporal: di fat lis Timporis di Vierte a colavin justis justis 
la prime setemane di Cuaresime. Al è chest un dai cuatri moments dal an 
che i benandants a scombatin cuintri dai strions e duncje a dan i lôr 
"colps". Ve che alore dute la espression e je une metafore che e vúl di: 
"Nol è podé di nissun re, ni bécs di nissun siór che a puedin fermá il timp 
e impedi ae prime setemane di Cuaresime di rivá”. 

Une testemoneance dal gjenar e je pardabon ecezionál parcè che e 
prove che tal 1855, an de composizion dal poemut, no dome il poete 
Antoni Broili al veve ancjemó une idee clare e nete dal fat che i benandants 


a scombatevin aes Cuatri Timporis, ma ancje che al jere sigür che doprant 
chest element intune metafore al sarès stât capit dai siei letôrs. 


Mancul significative, ma simpri interessante e je une atestazion manuscri- 
te dal 1872. Par tré més il Broili al veve lavorát a di un confront jenfri un 
zovin e un vieli che al pandes il biel e il brut dal passât, ancje lontan sot 
de aministrazion de Serenissime, e dal presint, segnât dai mudaments di 
podé e dal imponisi resint dal Ream di Italie. Dal componiment Su! timp 
passat e presint des nestris vicendis. Dialogo fra un Vieli e un Zovin a son restadis 
cinc versions, cun diferentis soluzions, in cinc cuadernuts autografs, cumó 
tignúts tal fassicul 355 dai manuscrits de Biblioteche civiche di Udin‘. 


Intune sole des cinc redazions, intermedie pal cantin cronologjic, si cjate 
il tiermin benandant. 

25 Vieli | Có'l marchiave il Foro in Toghe, Foro: il Senat di Vignesie 
E il Bonton dutt zojelat 
Jn alore vevin voghe 
Dug i rams di ativitat 
Zovin Nus cee il Gaas uè al Cesendeli, cee:fas lûs; Cesendeli: lampadari 
30 Viazi a furie di Vapor, 
Par telegrafo feveli, 
Cu'l Petrolio faas lusor 
Vieli Cosmografic scuviarzeve 
Parz di Mont, e Benandant 
35 Su j Planezz nus prediseve 
Lavigni cun dols inchiant. 
Zovin Cumò vin litografiis 
Torbe, fossil, fulminanz 
Magnetismo, oleografiis, 
40 E taulins di Negromant. 


Il stil di dut il dialic al viót il vieli lustrá lis tradizions e i valórs dal passat e 
critica il presint, sconfusionat e insurit, intant che il zovin al rispuint condanant 
lis injustiziis dal passat e esaltant i progrés dal presint. Te liste des gnovis con- 
cuistis si cjate la iluminazion a gas, il tren, il telegraf, i combustibii minerai, lis 
litografiis, la eletricitát e ancje il spiritisim, vignút di mode tal Votcent. Propit in 
contrast cun chest tiermin al è il benandant dal viers 34 che al prediseve il futúr 
cjalant i planets. E je duncje chi une assimilazion cui strolics: la astrologjie no je 
propit un caratar esclusif dai benandants, ma e parten a di une plui largje fasse 
di figuris che a an ce fa cul magjic. Concezions che a derivin di cheste dissipli- 
ne divinatorie a jerin simpri stadis part de culture di base di dute la int, des fas- 
sis plui bassis a di chés plui altis. Al è cun di plui di tignî iniments che in divier- 
sis confessions si cjate che la predestinazion de nassite cu la cjamese e je sintu- 
de leade al fat di jessi vignüts al mont sot di un ciert planet, e ancje tal compo- 
niment di Donato e je la vicinance jenfri il Benandantuz e il strolic Suzzastelle. 


4.6 Elena Fabris Bellavitis 
Ai 2 di Avost dal 1890 il "Giornale di Udine” al publicave une conte cun 


titul Nata colla camicia. La autore e jere Elena Fabris (1861-1904), nassude di 
une famee siore di Listize e maridade cul cont Bellavitis, impegnade in inizia- 

tivis di filantropie e beneficence e scritore par talian segnade di “un altissimo 
senso morale, un sentimento scrupoloso e inflessibile del dovere". La curte 
prose e fevele de muart di une frutine che e devente argoment dal dialic jen- 
fri une zovine di buine famee e une femine dal popul. 


... Ristette a guardare in fondo al viale: si avvicinava una donna e venivano dietro a lei quat- 


tro o cinque monelli. Le domandavano dei fiori; ella gird uno sguardo carezzevole a suoi pre- 
diletti e chiese con leggera nube di malinconia: “Per chi?” 

- Per la bambina di Teresa Piccola cbe è morta oggi - rispose la donna. 

= Poverina — esclamó rattristata — era cosi bella, bionda e tutta arriccia — e cominció a coglie- 
re fiori — Ma di che male è morta? 


- Eh signorina! — sospirò la donna — è sempre stata malaticcia, da quando venne al mondo 
- Davvero? Non pareva. 


- Vede — continuò la donna avvicinandosi in atto misterioso — quella poverina era nata colla 
camicia. Lei non capisce; ma lo so ben io. 


- Fate il piacere di spiegarmelo, perché non capisco nulla davvero. Noi anzi diciamo che uno 
è nato colla camicia, intendendo dire ch'è fortunato. 

- Si, se arriva a passar bene la prova: ma qui sta appunto il difficile Quando nasce una creatu- 
rina colla camicia, vuol dire ch'è stata stregata prima ancora di venire al mondo, allora la madre 
fa subito benedire una camicina, una fascia od un pannolino e le mette al collo un rosario, una 
pazienza, o qualche medaglia benedetta; fa dire messe, prega e cerca, insomma con ogni mezzi di 
allontanare da lei lo spirito diabolico. E, soprattutto, le insegna a rispondere sempre ben? (Ebbene) 
- Come, come, spiegatemi questa. 

- La cosa è semplice; quando la chiamano la povera creaturina deve rispondere sempre: ebbe- 
ne?, invece di : che cosa? od altre parole. 

- Ma perché» — chiese la signorina punta da viva curiosità. 

- Perché, vede? la notte che compiscono sette anni, quelli nati colla camicia, si sentono chiamare 
- Da chi? 

- Dalle streghe, se bambine, dagli stregoni, se maschi. Per esempio la piccina di Teresa si chia- 
mava Lucia e se fosse vissuta fino ai sette anni, quella notte avrebbe sentito chiamare Lucia? 
Se lei diceva Ben? le avrebbero risposto: Diu tal dei (Dio te lo dia) e sarebbe stata liberata per 
sempre da ogni stregamento ed anzi avrebbe avuto fortuna tutta la vita. Se avesse detto ce? (che 
cosa c'è?) le avrebbero risposto: ven cun me (vieni meco.) Noti che i genitori sentono la rispo- 
sta dei figli, non la domanda delle streghe. In questo secondo caso, lo spirito della bambina 
avrebbe dovuto seguire le streghe ogni notte nei loro balli, nei viaggi, nel corpo della gente, 
insomma dappertutto. Alle femmine non ci fanno fare certe fatiche, ma i maschi devono porta- 
re in giro sulla schiena gli stregoni. Le povere creature crescono su magre e malaticcie, come 
può immaginare, perché non riposano mai tranquille, essendo lo spirito sempre in movimento 

L'intindiment de conte al è, come che al sucedeve dispès in ché ete, edu- 
catif e formatif: la autore, che e condane ogni superstizion, e procure di 
sfrancja i letôrs dal gjornál di crodincis che e calcole derivadis dome che de 
miserie e de ignorance. Di fat, plui indevant si lei: Si, era ben quella la chiave del 
mistero che la faceva rabbrividire... fino a tal punto poteva giungere l'ignoranza!. Chest 
intindiment cussi fuart al pese su ducj i contignüts folclorics, che a vegnin 
pandüts dome par jessi dineâts. Al vàl segnalat che la plui part des concezions 
presintis culi no cjate spieli tes testemoneancis de tradizion popolàr rivadis 
fin cumó, ma e par pluitost derivade di material processual de Incuisizion, 
magari no masse ben capit: il particolár de benedizion de cjamesute, dal pane- 
sel, de fasse o di alc altri che al ven metút intor dal frut al pandarès un malin- 
tindiment de pratiche, confessade par esempli di Batiste Moduc tal 1581, di 
fa di messis sul sacut amniotic e no su di un vistidut vér. Di ché altre bande la 
autenticitât, almancul parzial, des crodincis ripuartadis e somee segnade de 
citazion des curtis formulis par furlan: il pericul di cui che al nas cu la cjame- 
se di deventä strion, cuntune clamade che ancje cheste e somee ispirade dai 
documents processuâi dal Rinassiment, al pues jessi derivat des contis tradi- 
zionâls che, come che si è viodüt tal prin cjapitul, no definissin se par fuarce 
il predestinàt al sarà bon o trist. 

Si à di notà che te conte, che pür e à une cierte largjece di particolärs, no 
comparis il tiermin benandant: invezit l'Ostermann, che al cite di plante für la 
Fabris Bellavitis tal 1894, al zonte jenfri parentesi belandant dopo stregone*. Se la 
assimilazion jeníri nassüt cu la cjamese e strion e je lassade in ogni câs par sigu- 
re de autore, la motivazion di cheste percezion e je dubie: e podarés deriva par- 
dabon di une tradizion popolàr, che dut câs no je simpri assolude ni coerente; 
e podarès jessi il risultàt di preconcets negatifs su cualsisei "superstizion”, che 
duncje no à di jessi presentade cun nissun aspiet positif, e pues provà la cognos- 
since dai documents de Incuisizion, ancje se no masse ben interpretats. 

Insom, viodüt che la fuarte posizion ideologjiche de Fabris Bellavitis e pues 
vé deformát un grum i dats, al torne une vore dificil dá un judizi su la bontát e 
su la autenticitât dai singui detais e sul valór documentari complessif dal test. 


4.7 Pacifico Simoncelli 
Tal 1898 Pacifico Simoncelli, pseudonim di Federico Simzig, un leterát dal 


Friùl oriental vué póc ricuardat, al scrive une traduzion une vore libare e 
schercose dal cjant 64 di Catul, l'epitalami di Teti e Peleu. Il componiment 

poetic dal Simoncelli al voleve indalegrâ la fieste pes gnocis di arint dal pode- 
stà di Gurize, l'avocat Carlo Venuti, e al fo publicât dopo cutuardis agns su la 
riviste "Forum lulii". Il stil de traduzion al è chel bernesc ereditat dal Busig, 
tradutôr gurizan de Eneide, e carnevalesc, tipic des poesiis par gnocis. 
Lintindiment di divert? e di fà ridi, plui che di volta, al fas jentrá tal com- 
poniment une vore di elements che no an nissune parintat cul origjinal latin, 
ma che a smicjin propit di fà baliná sú e jü il regjistri leterari, cun riferiments 
ae basse corporalitát, ae sfere sessuál, al mont animál, a anacronisims, incon- 


gruencis e v.i.. Cussi si lei te cuarte otave, che e corispuint plui o mancul ai 
esametris latins 12-18: 


Quae simulac rostro ventosum proscidit aequor, A pene che la naf taià cul bech 


lortaque remigio spumis incanduit unda, lis vòngulis dal mar dutis sbrumanz, 
emersere feri candenti e gurgite vultus e i fuarz galioz a derin man al stech: 
aequorae monstrum Nereides admirantes. dal fonz jevarin spaurós benandanz 
Illa atque baud alia viderunt luce marinas c'a viodi chel batel fèrin il blech, 
mortales oculis nudato corpore Nymphas crodint ch' e' fossin cavalîrs eranz 


nutricum tenus extantes e gurgite cano. chei umin in coraze e cul turcas 


viuz'? a pueste par ciôliur la pas 


Tal cuart viers citàt (il 28), a comparissin i benandants, che te traduzion a cja- 
pin il puest des Nereidis e des Ninfis dal test latin. In efiets il Simoncelli, che chi 
al pant o di no cognossi o di no jessi interessàt ai vérs caratars dai benandants, al 
varès podùt doprà il tiermin aganis, plui coerent cul contest marin de azion, sim- 
pri mantignint la figure dal anacronisim e de contaminazion scherçose. 

Il Simoncelli al podarès duncje testemoneà la pierdite di une definizion nete 
de figure dai benandants, ancje se la suaze de poesie bernescje e acete benon 
ancje deformazions volontariis: soredut si à di calcolà la posizion dal element da 
pît dal viers, li che la dibisugne plui fuarte e je ché di sierà lis concuardancis di 
rime e no dal sigúr ché di mantignî une parintàt di cjamp semantic intun com- 
poniment fondàt propit su la massime libertàt di contaminazion e incoerence. 


4.8 Risultàts 
Cheste rassegne parziàl e pant che in efiets, pàr se dâts interessants a son 
divignúts ancje di chest ram di ricercje, te leterature i benandants a vegnin 


piturâts in mût pal solit plui smamît che no tes testemoneancis dai procès o 
tes contis tradizionáls. Dut cas un risultàt di cheste fate nol à par fuarce di 

volé dî che chestis figuris a fossin simpri mancul cognossudis des fassis altis 
de societát, chés dai scritôrs, o che i caratars a fossin daúr a pierdisi in dutis 
lis fassis de societát furlane: un judizi complessif al à di fat di tigni cont che 
chest complès di crodincis popolárs al è jentràt te leterature dome mediat, par 
ubidî ai fins de produzion artistiche e par pleási ai efiets cirüts dai autórs, e no 
duncje par jessi une documentazion antropologjiche fedél e complete. 

Notis 


In chest cjapitul i tescj furlans, viodút il lór valôr documentari, a vegnin ripuartáts te grafie 
origjinal. | tocs in lenghis difarentis dal furlan c/o di comprension grivie a vegnin voltáts in 
bande. 

Cfr. il cjapitul Il milug de magne, e par esempli G. CHIESA ISNARDI, I miti nordici, Milano, 
1991, p. 486, li che si dis che la divinitât scandinave dai muarts, Hel, e à il cuarp miec clár 
e mieg scúr. 

Cfr. B. CHIURLO (par cure di), Poesie friulane di Pietro Zorutti, Udin, 1911, p. 317 

Cfr. P. ZORUTTI, Poesie Friulane, Udin, 1880, p. 273. 

cfr. G. FAGGIN, Vocabolario della lingua friulana, Udin, 1985, sot il leme belandant 

Cfr. Fassicul 355, cuaders 6 (ultins di fevrár dal 1872), 7 (1 di utubar dal 1871), 8 (1 di 
setembar dal 1871), 9 (fevrár dal 1872), 10 (ultins dal fevrár dal 1872) Tai cuaders 7 e 8 al 


mancje dut il passag, tal 6 e tal 10 si lei al puest di Benandant: “ . c i plui sapeinz / su j Planezz 
nus predisevin / i futurs avenimenz”. 


7 Cfr. E. FABRIS BELLAVITIS, Scritti scelti, Udin, 1927, p. 7. 

Cfr. V. OSTERMANN, La vita in Friuli, Udin, 1940, Il edizion riviodude e corete di 
Giseppe Vidossi, pp. 299-300: "La madre del bambino nato in questo modo fa benedire una 
camicina, un pannolino o una fascia, che il bambino terrà sempre addosso, e gli mette al 
collo un rosario, un abitino (pazienzie) od una medaglia benedetta, ía celebrare delle 
messe, prega e cerca con ogni mezzo di allontanare l'influenza diabolica. Sopra tutto poi 
insegna al bambino che quando è chiamato risponda sempre: ben. In tal caso le streghe 
stesse saranno costrette a soggiungere: Dio ti dei dal ben; o secondo altri: Il Signór tu ás 
tal sen. Se, invece, rispondesse ce (cosa vuoi?) alla chiamata, la strega, soggiungendo: ben 
ven cun me, lo assoggetterebbe irreparabilmente all'inferno; diventerebbe strega o strego- 
ne (belandant)..." 

P. SIMONCELLI, Lis ñozis di Teti e di Peleu, in "Forum Iulii", 111 (1912), 5, pagg. 302-305, 6, 
pagg. 362- 365. 
1 Fal di batidure par vignüts. 

5, ZONTIS E DETAIS 


In chest cjapitul a vegnin zontadis testemoneancis che, púr no jentrant 
cun ordin coerent tes discussions des primis sezions, a priontin detais che 
a puedin somea di seconde impuartance, ma che a dan riléf ae definizion, 
se mai si pues rivai, di un cuadri complessif. 


5.1 Il batel des belandantis 


Intune conte popolár furlane une vore difondude, pal solit lis figuris 
magjichis che a comparissin a vegnin clamadis striis, ma in cheste version 
di Carvignan a son nomenadis belandantis': 


Un siart Siot al veva al so biel batel che di sera al leava ator dal pal da riva dopo vélu 
ben netát di dutis li scussis, di ben cbe gji restavin sul fonts. Ogni matina, però, Siot tal 
so batel al cjatava alc di qnóf. In prinsipi nol veva bassilât plui di tant, po un póc a la 
volta al veva finit cul stufási parsè che gji pareva che di gnot cualchidun al doveva doprá 
al so batel. Impussibil che ogni di al batel la fos peat cun grops diferents di chei che al fase- 
va lui e che su la prora a vessin di sedi talpadis di polvar e cualchi volta ancja pantan. 
“Uli propi viodi al scomensa a di “cui che al è chel biel mobil che mi fas ché robis chi, che 
al diaul lu mangji!". Cussì, una sera, si veva platàt tal mies da fassinis cu la forcja in man 
par viodi sensa sedi viodát, e fà e dî se che al lava dit e fat. Dut intun al veva viodát siet 
fantatis che, rivadis dongja da riva, a erin montadis tal batel, a vevin dit alc che Siot nol 
era rivát a capt e, - oréso crodi? — al batel si veva movát sensa che nissuna di lôr a vedi 
vit tocját i rems. Siot al era restàt come un macaco. Al varès urût sigá, ma la vôs no gji 
vigniva, li gjambis gji clopavin come doi vencs, la forcja gji veva coláti far da man. La 
matina al batel al era là come ogni di, ma Siot dibot nol veva nancja coragjo di lá via cun 
lui. A cjasa nol veva dita nuia parsé che gji varessin dit che al veva clucât massa cuar- 
lins di neri, cussì si veva tignüt dentri chel biel grop e cumò gji pareva di sclopá. Al veva 
sirût di fa l'indiferent e al veva tignát dûr par cualchi zornada, ma nol podeva plui. Di 

sera nol podeva fa di mancul di lá a platási tal fassinár, al lava für cuntuna scusa o cun 
ché altra e ogni sera a era la stessa berta. Chés a rivavin, a lavin tal batel e chist al parti- 
va sensa che nissuna a ves tocjat i rems. Siot al crodeva di doventá mat e cussì al veva des- 
sidût di contáigji la roba al fi. “Vegni ben jo a viodi!" gji veva dit chist ridint. Di sera al era 
lat cul pari e al veva viodát ancja lui se che so pari al vedeva za di un pies. "Oraris propi 
savé dulà che a van a ché oris chi e cui che a son!” al veva dit Siot. Al fi, che al era vonda 
braurós e che la idea di corigji daúr a li fantatis no gji diplaseva, al veva dit di sì. “Mi plati 
ben jo tal batel doman di sera!” al veva dit “e o viodarin cui che a son e dulà che a van!” 
Dit e fat, tal doman di sera al fi di Siet si veva platát ben e al veva scomensât a spietá. A 
una siarta ora, li siet fantatis a vignirin, a montarin sul batel e ché che a pareva la sorestanta 
a veva dit: “Vie par siet", ma al batel no si veva movñt. “Gjoo, belandantis! Aia gnuvitàts 
cualchiduna di vualtris, che par siet al batel no si móf>" a veva dit la sorestanta. "Nancja 
par ideis!" a vevin protestát dutis in coro ché altris. “Alora cualchidun si à platát sul batel!” 
a veva dit ché che a veva fevelát par prima. Sir che ti sir perd, non erin rivadis a cjatá cui 
che al era chel, e alora si vevin rassegnát. “Mab, alora via par vot!" a veva dit la capessa, 
e al batel al era partit. Cor cbe ti cor, finalmenti al batel si veva fermât. Li fantatis a erin 
dismontadis e al fi di Siot al veva tirât für al cjáf dal cjanton cbe lu taponava e al veva sco- 
mensât a cucá ator par viodi là che al era. Devant di lui al era un biel prât plen di rosis di 
ogni cualitát e di ducj i colórs, si sintiva una biela musica e chés fantatis a balavin che al 
era un plasé a viodilis. Al zerbinot al era dismontát ancja lui da barcja, ma nol veva vit 
coragjo di lá tal mies di lór, sensa fási viodi, si veva contentát di cjoli un biel masset di rosis 
e dopo al era tornát tal batel. Li fantatis a vevin balát duta la gnot e sul cricá dal di a erin 
tornadis tal batel; al fantat si veva platát indaúr. Come tal lá, ancja tal torná al batel si veva 
movñt domo disint: "Via par vot!” e si veva fermât dongja dal pal dulà che al stava simpri. 
Li fantatis a erin dismontadis e dopo un póc ancja al fi di Siet al era dismontat svelt, parse 
che nol viodeva la ora di contáigji dut a so pari. Al vara dovñt conta la storia dal vias e dal 
bal a so pari no sai tropis voltis e, se nol fos stát par chel biel masset di rosis, si e no che Siot 
ji varès crodát. Tal doman a era domenia e al frutassat al era lat in plassa cu li rosis sul 
cjapiel e ducj gji li cjalavin par via che a erin propi bielis. Dut intun, perd, cuant che al fan- 
tat al stava par contáigji a doi di lór la storia da gnot di prima, una fantata gji veva láti 
dongja e gji veva dit: “Ven ca cbe varès alc di dîti!" lu veva cjapát pa mania da gjacheta e 
gji veva domandáti dulà che al veva cjolt ché rosis. Lui gji veva spiegáti dut e ché alora, cun- 
tuna musa che no prometeva nuia di bon, gji veva diti: “No stà a lá mai plui ta chel lûc! Tira 
jù chel masset di rosis e no stà a pandi a anima viventa chel che tu ás viodát. stu capit?" E 
a veva dit chisti ultimi peraulis cuntun sest che al oreva dí muart sigura. Al fantat nol veva 
sfladát, al veva tirât jù li rosis dal cjapiel e, plen di paura, al era lat a rinfrescjási tuna fra- 
scja che a era viarta su la plassa. Al veva capít ancja massa ben cui che a erin li fantatis e 
se che al podeva tocjágji se nol ves fat al mát lór. 

La conte lungje e biele e je pardabon interessante parcè che, ancje se la 
assimilazion tra striis e benandants e je in vore, il plan di incuintri al e 
avonde neutri: la situazion e je misteriose e ancje pericolose, ma ae fin lis 
belandantis no son chi figuris tant negativis. In plui si cognòs subite il motif 
simbolic siamanic, in chest câs cristalizât in flabe, dal viaç cuntun mieç 
magjic, la barcje, fin intune tiere lontane, un altri mont, scuasit un paradis 
plen di rosis, simbul de fertilitât. Paragons interessants a vegnin sù sedi cul 
material processual, che cun realtats parelis di altris bandis de Europe, par 
esempli i burkuzäutä o kuryszauta dal Caucas. Marie Panzone di Tisane e con- 
fessave tal 1619 di lá a scombati in spirt tal prât di Josafat cuintri des striis, e 
di vé viodüt ancje il paradis plen di rosis; tal Caucas i omolics dai benandants 
a van tal pràt dai muarts, plen di rosis che a nulin bon: i spirts mancul esperts 
si lassin incjoca dal profum, e si fermin li des rosis, come il fi di Siot che nol 
à vat l'ardiment di là li des fantatis, invezit i plui bráfs a van drets li des semen- 
cis che a an di tornà a puartá tal mont dai vifs. Par altri la menace final e pues 
ricuarda il vincul di segretece che al leave i benandants incuisits dal Sant 
Ufizi, che a disevin prime di no savé nuie e dopo di no podé di nuie: di fat se 
a vessin fevelát dai lôr siums estatics a jerin menagats di vigni bastonáts dai 
lór compagns o dai strions ancje fin a muri. Dut câs chescj paragons si fondin 
su simbui che te flabe furlane a son aromai cristalizâts: l'element plui fuart al 
è chel, comun e ben definit in tantis altris contis tradizionáls, che al è peri- 
colós pai vifs impacäsi des robis di chel altri mont. 


5.2 Tradizions a Mersin 


Lea D'Orlandi, ricercjadore di mits, flabis e liendis, e à vat compilat 
diviersis schedis su lis figuris magjichis in Friül. A Mersin, in Sclavanie, ven 
a stái te stesse zone studiade il secul prime dal Musoni, e veve tirât sü tal 
1949 chestis testemoneancis. 


La sere de vilie de Pifanie no si à di stá für dopo dal de profundis, parcé che ti puedin 
cori daür i belavants. I belavants a son chei oms grancj (un om grant chi sù di noaltris lu 
clamin simpri belavant) cbe a zirin cui cjars par aiar in cil, se a viodin cualchidun dopo 
il de profundis, la sere de vilie de Epifanie, a vegnin jù e i corin daür par traii la manarie 
lal zenoli. A disin: “Ti trai la manarie tal zenoli!" 

Un, che i vevin trat la manarie tal zenoli, al è muart: dopo i è vignude une infezion e 
al e stat plui di un an tal jet. Al è stat propi ferit de manarie intant che al scjampave. 

A. C. al leve a fa l'amór a Mersin di sore, borc di Nabardo a Mersin Maiór, la vilie 
de Epifanie; al à vit di scjampá parce che i corevin daúr i belavants. Lui al vierzeve la cja- 
mare e a jerin daûr di lui, che ur à sierât la puarte su la muse. Chest om cumò al à sedis 
fis e le conte tantis voltis. Jo cuant che o stevi für pai fûcs de Epifanie e si leve ator cu la 
paie piade, o corevi cjase a la Avemarie.? 


| tescj chi presentáts par furlan a jerin stats publicats par talian, ma a dive- 
gnin di un origjinal contat par sloven, duncje si à di visa che e podarès jessi 
cualchi pierdite, par vie de traduzion'. Analizant i dats cussì come che a 
vegnin für dai tescj e risulte clare une acetazion ative de bande de tradizion 
slovene de figure dai benandants: chi di fat, tant che te crodince ripuartade 
dal Musoni, i avigniments a colin no plui aes Cuatri Timporis, ma tes Dodis 
Gnots, o Gnots Santis, jenfri Nadal e Pasche Tafanie. Cheste dade di timp e 
je impuartante soredut te culture gjermaniche e in ché slave. La posizion, 
cuant che il soreli al somee muri, jenfri un an che al mûr e un che al nas, e il 
partignî duncje a ducj i doi, e fas di mat che dal pont di viste simbolic si vedi 
il moment destinat al messedament dai agns, dai timps e dai monts, intindint 
cussi soredut il mont dai muarts e chel dai vifs. In chest moment di union 
universal al è duncje pussibil che i vifs e i muarts a jentrin in contat, scja- 
vacant la division che impen e regole la esistence pal rest dal an. Pal solit 
chest valôr al è mantignüt in Friül de gnot dal prin di Novembar, che di fat 
al jere il prin dal an di un calendari une vore antic, salacor neolitic, manti- 
gnút soredut, ma no dome, tal mont celtic. Un confront interessant al ven cu 
la tradizion difondude in dut il Friúl che e dis di torná a cjase adore la sere 
de gnot dai muarts, di no jessi curiós di cjalá la procession dai spirts, di lassá 
aghe, e cualchi volte ancje alc di mangjá, pai puars defonts che a tornin a 
viodi des lór cjasis. Tes confessions dai benandants de Rinassince o cjatin i 
stes elements: che ce che ju tocje al à di jessi segret e che i spirts che a tor- 
nin des bataiis si fermin pes cjasis e a cirin aghe. E je naturál alore la assimi- 
lazion jenfri benandants e spirts dai muarts che e je la fonde des tradizion 
des valadis dal Nadison a pene viodudis: tant che lis fantasimis i balavants no 
son propit triscj, ma ben pericolós, a àn un podé che al ven di chel altri mont 
e che i vifs no cognossin; se si sfide chest podé, cu la curiositát, il póc rispiet 
o ancje dome la dismentie, si va a pericul di fini te dimension dai muarts, ma 
cence podé torná inca*. Simpri in cheste suaze al jentre il particolár de mana- 
rie che e ven butade tal zenoli, un sól zenoli: cui che al ven becát al deven- 
te quet, e, come che si è za viodüt, la cuetarie e je un simbul che al segne tant 
dispès chei che a vegnin in contat cul mont di là. 

5.3 No dome benanadants 


| documents de Incuisizion a son ancjemò in di di vué un miniere di infor- 
mazions, cun tantis venis che a spietin ancjem di jessi scuviertis e sgjavadis. 
Al è chi il cas di presenta un toc che al ven de trascrizion dai doi procès a 
Gasparut e Moduc zontáts di Ginzburg in code a | benandanti. Fin cumò nol 
somee che nissun studiôs nol vedi dat impuartance a chest pas, che in efiets 
al sghinde un pôc dal centri di interés dai incuisitôrs. Chescj, salacor par fa 
un confront cul lôr cuadri demonologjic precostituit, a vevin domandat a 
Batiste Moduc di Trivignan se al les aes bataiis a cjaval di alc. 


Daûr di domande al dis: 


Intant che si combateve no jerin cjavai, se no cierts di cbei siórs di une bande e di ché altre a 
cjaval di cierts animái a cuatri çatis neris e blancs e ros, che jo no sai di ce sorte che a sedin, 


che a stevin a viodi. 


Daûr di domande al dis. 
Chei dai strions a stevin di une bande e i nestris di ché altre, ma no si devin fastidi. 


Subite dopo lis domandis a lassin pierdi cheste prospetive e a tornin ai 
rapuarts jenfri benandants e strions. | particolars che a lassin maraveáts a 
son doi: la presince di bestiis straniis, che il stes testemoni al dis di no savé 
di ce raze che a sedin, e ché di figuris che, cence intervigni, a cjalin di lon- 
tan i scuintris spirituài. 

Daür di une prime ricercje tal cjamp de zoologjie si disarès che i animai 
misteriós a sedin mamifars, par vie che no 'nd e retii a cuatri catis neris, ros 
e blancs: se la indicazion cromatiche e ven interpretade tant che se i animai 
a fossin ognidun di ducj i tré colórs, e no un neri, un blanc, un ros e vie 
indevant, salacor l'unic mamifar che al vedi il pél cussi al e la tigre. Cheste 
identificazion, se sigure e confermade, e domandares pardabon di torná a 
cjapá par buinis lis ipotesis dal Ginzburg di une derivazion siamaniche 
drete de Siberie e de Asie centrâl. La tigre di fat e je un felin che al viôt la 
só zone origjinarie propit in chés grandis planuris e che dome dopo si e 
difondude plui a meridion. Dut câs si varès di sigurà cheste suposizion pro- 
vant che e sedi juste la interpretazion che i colórs a sedin presints intune 
su ogni singule bestie, cirint confermis tes cjartis di altris procès, scuvier- 
zint se la tigre e veve cualchi impuartance tes concezions siamanichis sibe- 
rianis e soredut clarint cemüt che un simbul cussi precis al vedi podüt con- 
servâsi par miárs di agns e di chilometris, rivant tes visions di un furlan dal 

Cinccent che, par ce che si pues scrupula, nol varès podût vé nissune oca- 
sion di cognossi tal concret une tigre. 

Di là di chest, che pal moment al è un misteri, al reste il fat che il Moduc, 
intun par di rispuestis che no somein par nuie detadis di sugjestions o 
sfuarçaments di bande dai indagadôrs, al vedi declarât a palés la presince 
di siôrs che no jerin benandants ni malandants, ma che a jerin dividúts des 
dës bandis, cence dut cas scombatisi o fâsi cuintri. Chest dat al è une prove 
che no si pues dismenteá o fà fente che no sedi: l'univiers des visions dai 
benandants al jere cetant plui complès e svariat di ce che al sedi stat pre- 
sentât fin cumó tai modei di spiegazion dai varis studiós, cjapant dentri 
ancje chei proponûts in chest studi. 


Cheste ricercje e jere partide par cirî di capi miór parce, cemút e in ce con- 
test che il fenomen dai benandants al jere nassüt e sorevivüt par secui e sala- 
cor par milenis: la definizion di un cuadri avonde clàr e je vignude für scu- 
vierzint elements nets, cirint di leáju cun liniis di teorie coerentis e taiant vie 
lis soluzions che no si justavin ben tal cuadri complessif. In cheste maniere si 
è rivâts magari adore di fà risultà plui clare une part dal materiäl, ma si è ancje 
pandût che juste apont e je dome une part. 

Ce che al reste di scuvierzi al è ancjem tant: se di une bande si à di dî che 
par là dilunc cu lis ricercjis si scugnarà tornâ a parti de plui grande font di 
informazions, i documents processuái, stazâts traviers di un gnúf e complet 
censiment e di une fonde analisi dai particolars, di ché altre bande bisugne 
previodi che la definizion e la comprension organiche e pues restá une ilu- 
sion, un arc celest che si móf e si slontane daür dai voi di cui che lu cjale. La 
nature cussi complesse, mobile e vive dal fenomen, che al & prolit de espe- 
rience fondamental de vite e de muart viodude tant che viag e tant che lote, 
e pues vierzi simpri gnovis prospetivis, finint salacor par sconfondisi cu la 
complessitât e mobilitât de vite stesse. 


62 


Notis 


1 Gjavat di Tiaris di Acuilee, cit., pp. 88-92. 

3 Cfr. "Ce fastu?", 1964, 1, pp.19-20: “La sera della vigilia dell'Epifania non bisogna stare 
fuori dopo il de profundis, perché si pud essere rincorsi dal belavanti. | belavanti sono quegli 
uomini grandi (un uomo grande su da noi lo chiamiamo sempre belavant) che girano con 
i carri per aria in cielo, e se vedono qualcuno dopo il de profundis, alla sera della vigilia 
dell'Epifania, scendono giü e gli corrono dietro per buttargli la scure nel ginocchio. 
Dicono: Ti butto la scure nel ginocchio. Uno a cui avevano buttato la scure nel ginocchio 
è morto; gli è venuta poi un'infezione ed è stato più di un anno a letto. E stato proprio feri- 
to dalla scure mentre scappava." "A. C. andava a fare l'amore a Mersino Alto, borgata di 
Bardo a Mersino Maggiore, la vigilia dell'Epifania; ha dovuto scappare indietro perché lo 
rincorrevano i balavanti. Lui apriva la camera ed erano dietro di lui, che ha chiuso la porta 
in faccia. Quest'uomo ora ha sedici figli e lo racconta tante volte. lo quando stavo fuori per 
i fuochi dell'Epifania e si andava in giro con la paglia accesa, correvo a casa all'Avemaria." 
Il probleme de traduzion par altri al & simpri presint tai documents de Incuisizion che a 
jerin scrits dome par latin c par talian/venit, cuant che i benandants a fevelavin par furlan. 
Almancul intun câs si fâs riferiment ancje a di un tradutór simultani, par vie che Michél 
Sope, muart in preson par vie che acusát di sei benandant, no dome nol fevelave la stesse 
lenghe dai incuisitôrs, ma nol rivâve nancje a capile. 

La stesse robe compagne i tocje a di cui che si intarde masse o al è masse curiós di viodi la 
prucission dai muarts la gnot dal 1 di Novembar 

Cfr. C. GINZBURG, | benandanti, cit., p. 228: "Dicens interogatus: Mentre si combatteva 
non vi era cavalli, se non certi di quelli signori di una banda et dall'altra a cavallo su in certi 
animali quadrupedi negri et bianchi et rossi, che io non so di che sorte siano, che stavano 
a vedere. Dicens interogatus: Quelli delli strigoni stavano da una parte et li nostri dall'al- 
tra, ma non si davano fastidio." 

IL MILUC DE MAGNE 


Te tradizion popolàr a puedin sorevivi une vore a dilunc crodincis che a 
son nassudis in altris etis, cuant che popui e culturis a jerin diferents di cum: 
chei popui e chés culturis no son plui, a son muarts, ma alc di lór al e restát 
inmó, in müt dut misteriós, dentri di chei che a son vignúts daspd, dentri di 
nô. La profonditat dai secui sierade tes contis de int e reste pal solit platade: 
i sempligs no suspietin nancje che ce che vué ur somee tant picul al puedi sei 
stat impuartant, i studiâts, che aromai, di garcie, no olsin plui dispreseá lis fla- 
bis, di rar a rivin a movisi tal inzirli dai gredeis ingrumáts dal timp. Cualchi 
volte, dut cas, al è pussibil, cun fortune e cun ordin, cjata il troi che nus mene 
ae comprension di ce che al someave cence sens, ae cerce de veretat. 


Contis e crodincis 


Ancjemó in dì di vué in Friùl al è difondút un complès di crodincis 
popolàrs in cont des magnis, ven a stài dai grancj sarpints, massime dal gje- 
nar coluber o elaphe. Chescj animài a varessin, daûr des contis, carateristichis e 
podés magjics o almancul sorenaturái. 

Si pues vualmá tré motifs di fonde te tradizion: 

1) la magne no fás dal mál, anzit e pues ancje puartá fortune, ma se si le cope 
si svindiche causant la muart di cui che le à copade o di un de só cjase. Al 

è dut cás un mût par sghindá chest destin: si à di avodái une vite, di une 

gjaline, di une surîs o di alc altri, che al ven cussì doprát di vitime sacrificál 

par boná la anime ufindude de magne. Cualchi volte la situazion e pues 
fintremai voltási intun vantag... 


"E jere une femine di chi che le veve sù cun sò madone, che si vidt che no levin tant dacor- 


do. Ben cheste siore e à cjatade la magne tal cjamp e le à copade, però dopo i à dite: Va là, va 
là, jo ti ai copade te, ma tu cjoliti mé madone!” ' 

2) la magne e je tant golose di lat e dispès e rive fin dentri des stalis a teta dal 
luvri des vacjis... 


"Là di Capelon, inta Vignis, o ai judîtt jo li magnis a tetá sot da vacjis. E disevin che li di 
Buseto une magne le an jodude a tetá ancje sot di une cjavale. E erin bestiis lungjis ancje doi 
metros, parsore e erin neris e parsot zalis. No si doveve copális parcé cbe e varessin partat 
disgracie. Di di alore li paravin vie ma chés, di qnot, e tornavin a tetà"? 


3) la magne, soredut in cualchi moment precis dal an, pal solit vie pal Istât, e 
zuie cuntun misteriós miluç o cuntune bale di aur, se un al rive a cjoli chel 
milug al vara une grande fortune, passade ancje te detule "cjatà il miluç de 
magne", che al vignarès a stâi vé une fortune di no crodi... 


"La magne e à sul cjaf un milug e chel che al rivas a cjapálu al deventarès sioron. Cuant 
che al è scjafoiag vie pal Istât chescj sarpints si incolacin pal polvar des stradis e a zuin a trai 
adalt il milug cu la code. Chel che al rivas a cjoli il milug al varès cuistàt l'imprest par dopleá 
cualsisei robe: bécs, tiere, cjasis e vie indevant. Ma la magne i cor daür dal lari dute invele- 
gnade e vuai se lu cjape. ^ 


"... A contavin che li lansis (= magnis) une volte ad an si cjatavin dutis intun puest, sul 
ër di un bose di chenti. A vevin dutis une biele balute come di aur, cui sul cjáf, cui su la code, 
e li ti zuiavin cun chisti balutis. A disevin che e jere une fortune a viodilis... ma jo no lis ai 
mai vidudis!"#. 


La conte salacor plui articolade e lungje che nus sedi rivade te leterature 
specifiche e je ché scrite di Alfredo Lazzarini, dal sigàr insiorade tal stîl e te 
tecniche narative, ma dut câs fondade su la tradizion oràl: 


"Al jere une volte un siór che al tornave cjase pe strade che di Cividât e puarte a Sanguarç 
li che al è un troi che al va jit pe cleve grintose de Mont dai Bas. Chest om al puartave une 
ruede di cjar che, par fà mancul fature, le tignive par traviers de bucule. Alore al à viodft tal 
mieç de strade un trop di no crodi di magnis di ogni grandece che si intorcolavin une cun ché 
altre soflant e sivilant e a tignivin tal wier il famós milug. Il siór lu à lumát e si à metát a fasti- 
liâ: al voleve cjolilu, ma cemát fâ? Di fat chés bestiis a an argoments teribii par difindisi. Dut 
cas il nestri galantom al à vude une biele idee: al à cjapade la ruede, le à sburtade e ché e je 
corude tal mieg dal grop di sarpints. Chei a viodile a an crodat che al fos il milug che al ves 
ejapát il svol e a an tacát a corii daúr. Cussì il milug al è restát ali bandonát e il nestri om sal 
à cjolt sù ma nol à volát lassá la só ruede. Cuant che la ruede si à fermade lis magnis si son 

metudis a cirî il milug e il siôr al à volát tornále a فول‎ sù, ma un sarpint che si veve platat 
te bucule, lu à becát tal brag e chel al è a pene rivát a zigá e al è muart "5 


Il leam cul passat 


Chestis contis e crodincis, come che al è za stat notat di putrops studiôs, 
a pandin elements di paralél cuntune descrizion di Gaius Plinius Secundus, 
ven a stai Plini il Vieli, erudit enciclopedic latin dal secul | d. di C.. Ai timps 
di aur dal Imperi Roman, cuant che i siei teritoris a jerin sconfinats e che la 
propagande e burive la idee de s6 universalitat, Plini, un savint ecletic ma 
dispersif, alt uficiál de marine imperial, al veve cirút di meti dongje dut il savé 
cognossût de sô ete tant che l'Imperi roman al veve tirat adun sot dal so ordin 
dutis lis tieris cognossudis. Il risultàt di un progjet cussì ambiziós al è stat la 
Naturalis Historia: une opare monumental di trentesiet libris che e da infor- 
mazions di cosmografie, gjeografie, antropologjie, zoologjie, botaniche, 
medisine, mineralogjie e art, intierçadis dispés cun lungjis digressions su altris 
argoments ancjemò. 

Fevelant di úfs te tratazion de zoologjie al conte: 


"Cun di plui al è un gjenar di aif cetant cognossát pes Galiis, no descrivitt dai grécs. La ju, 
vie pal Istát, tancj sarpints che mai, che a son intorcolâts intune, si strenzin intun grop inze- 
gnòs par vie de bave des lôr bocjis e de sbrume dai lôr cuarps. Chest si lu clame “ûf dai sar- 
pints”. I druidis a disin che chest ûf al ven trat ad alt intun grant sivilá e che al covente cjapá- 
lu intun tabar prime che al tocji par tiere. Il lari al à di scjampá a cjaval: di fat i sarpints i 
corin daúr e si fermin dome devant dal ostacul di cualchi flum. La prove che al à propit chel e 
je che al sta a pél di aghe ancje cuintri curint o leát cul aur. E tant e je svelte la furbetát dai 
magos di plata cu lis bausiis, che a comandin che si lu cjoli intune cierte lune, come se e fos 
une sielte dal om ché di fale corispuindi ae azion dai sarpints. Ancje jo o ai viodát chest ff, de 
grandece di un normal milug taront, tipic pal scus di cartilagjin dute pontinade fisse, tant che 


di ventosis di folp."* 


La Naturalis Historia e je cognossude par jessi di preseá plui pe cuantitát che 
pe cualitât, dispès al ven scrit di robis che l'autôr nol à mai viodút, che nol 
cognòs e che al puarte di seconde o di tierce man. Il câs che nus interesse al 
veve di jessi un póc un di chei. Plini al pensave di descrivi un ritual, ven a stài 
une cerimonie real, e, ancje se al dis di vé viodût cui siei voi l'üf, vué si pense 
che in efiets al vedi malcapit un mit e che lu vedi messedat cun alc altri che al 

veve viodüt pardabon (salacor un scus di ric di mâr, dopràt in ritualitàts funera- 
riis e tant che puartefortune), ma che nol jentrave masse cul prin toc de conte’. 

Al è particolár che Plini al dedi une determinazion gjeografiche, e tal stes 
moment ancje “etniche”, a chest mit: al è difondút pes Galiis, ven a stai lis tie- 
ris dal continent european popoladis dai Celtis, e in particolár la France dal 
di di vué, la Planure Padane, gjaváts la Ligurie e il Venit, e il Friül. No si sa 
dula di precis, in cheste grande zone, che Plini al vedi sintút il mit, ma o sin 
justificâts a pensá che al fos bielzà inalore cognossút ancje in Friül, popolát 
de tribù celtiche dai Carnis, là che al somee jessi restát vif, púr cun cualchi 
difarence, almancul un pár di milenis. 


Mit e flabe 


Par definí la forme cjapade des crodincis che o vin cjatát a son stadis 
dopradis lis peraulis conte tradizionál, flabe e mít: par esempli lis peraulis di 
Plini a son clamadis mit e impen chés di Lazzarini flabe. Daúr di chestis defi- 
nizions e je une cuistion che e podarès ben compagnási cun ché dal rapuart 
lenghe-dialet e che prime di lá indevant al sarà miór sclari un pont par volte. 

Lis contis tradizionáls a son juste apont contis che no an un autor precis, 
di ce che si sa nissun individui lis à inventadis ma son patrimoni coletif di 
popui intirs e fintremai a puedin torna sú compagnis in dut il mont cun dife- 
rencis che no an impuartance, tant che il non dai protagoniscj, la ambienta- 
zion e pócs altris particolars. 

Sedi il mit che la flabe a son contis tradizionáls. Nissun singul artist nol à 
inventát la storie di Orfeu che al ve tal Mont dai Muarts par diliberá la só 
amade Euridice, ancje se tancj singui artiscj le àn contade: chest mit al è patri- 
moni de civiltât greghe classiche, in gracie di ché, di dute la civiltat ocidentál. 
Te stesse maniere la flabe di cualsisei princip che al va tal cjistiel striat e al 
passe tantis provis par diliberà, e daspò marida, la biele e buine principesse, 
no je stade inventade di nissun in particolâr ma e je patrimoni coletif di dute 
la umanitàt: si le cjate scuasit compagne dapardut, dal Friùl ae Cine, de 
Scandinavie ae Arabie, de Afriche ae Americhe. 

Ma in efiets ce difarence ise jenfri mit e flabe, in ce isal difarent Orfeu di 
un cualsisei princip? 

La rispueste e pues jessi che la difarence no je te forme de conte, ma te sô 
funzion: il mit al + cognossút di une interie comunitat tant che di impuartan- 
ce basilar, dispés sacre; la flabe impen e je sintude tant che alc di personal o 

familiar, no à nissune pretese di pandi une veretat buine par dute la societat. 

Il mit al pues duncje jessi definit tant che une conte tradizionál che e pant 
midiant di simbui une veretât impuarante pe societât umane*. Ce che di fat al 
fas scaturî des contis tradizionáls al è che no fevelin di acjadiments concrets 
tai tiermins positifs e cu lis definizions precisis dal lengac sientific, ma a 
doprin simpri simbui che a nassin e che a rivin tal profont dal spirt uman: il 
dificil al è capi ce che si plate sot dai simbui, ancje parce che se cualchidun al 
à valor universal cualchidun altri al è leat a strent ae sensibilitât de culture che 
lu à prolit o disvilupât. 

Tal nestri câs si cjatin devant di une corispondence di contignüts fra un mit 
celtic di doi mil agns indaür e une comples di flabis e crodincis rivadis fin 
cumo: al pues ben jessi sucedüt che il mit vieri, cul mudament de societát e 
de religjon, al vedi pierdüt impuartance comunitarie par ridusisi a nivel di 
valór personal e familiar e al sedi alore deventat flabe. 


Simbui e interpretazions 


Se chestis contis, come che al somee, a son il rivoc di un mit vieri, di une 
Vertetât di fonde, o vin di capi il sens dai simbui che, come che o vin dite, a pue- 
din jessi di valór universal pal gjenar uman, ma ancje jessi leáts a di une singule 
culture. Par rivá ai prins si vara di sgjavà in sot dentri di nó e di stazá fine la natu- 
re des cjossis, par chei altris si cirara di tira dongje ce che si sa de civiltât celtiche. 


a) La magne 

La magne: e je un sarpint, duncje un retil, un animal a sanc frét che al supe il 
calór dal Soreli par vivi, vie pal Unvier e discomparis platade sot tiere a durmi, ma 
e somee muri e là vie cul Soreli, che in cheste stagjon al par là in chel altri mont. 

Par chestis carateristichis la magne, parie cun chei altris sarpints”, e 
podarès ben alore valê di simbul dai spirts di chel altri mont”, intuizion che 
e je confermade di cheste altre conte furlane: 


"Une volte si vevin jevât a bunore par cualchi lavór e ti vin vidát une grande lanse 
(=magne) che a sbrissave fiir de stale. "Copile!" dissé cualchidun. “No!” disse il nono “No si 
devi copa ché bestie lit No je une lipare o un madracat". Jo a ‘nd ai simpri sintàt a dî che bisu- 
qne salvá li lansis che a vegnin a bevi ne gote di lat te stale. Se tu li copis, tu ás dal sigár 
disgraciis, parcè che a son animis che a devin vivi sot forme di lansis. No si sa parcè, sacor a 
àn une pene di scontá.. . 7١ 


71 


Si à di pensá che in efiets lis magnis si compuartin propite come i muarts 
e che si à di compuartasi cun lôr come cui muarts: il muart, tal pinsir primitif 
sorevivüt te culture popolár, e dispès ancje te psicologjie individual, nol & par 
fuarce trist, ma al parten a di un mont difarent, cu lis sós regulis che nó no 
cognossin e che duncje a puedin ancje jessi un pericul. 

In scuasi dutis lis culturis i muarts a vegnin figuráts tant che fréts (come 
cadavars o come sarpints) e golós di vite: intun moment precis dal an, pal solit 
al passaç dal an vecjo a di chel gnúf, cuant che il timp nol e ni dal an passat 
(chel muart), ni di chel che al ven (chel vif), o miór al parten a ducj i doi e 
alore al è dai vifs e dai muarts insiemit, i monts si sconfondin e i spirts a tor- 
nin a viodi des lór cjasis là che chei di famee a àn di véur prontát aghe, par 
vie che i muarts a an sét di vite, e la aghe e je vite. 

Chest ús al è ben testemoneát in Friûl te Gnot dai Sants, salacor antic prin dal 
an neolitic tignút di cont soredut, ancje se no dome, tai pais abitáts dai Celtis. 

Tant che i muarts te lór gnot, la magne e je golose di vite, cheste volte dut 
cas platade sot dal simbul dal lat: il prin aliment, pardabon il licuit de vite pai 
mamifars. 

Lis fantasimis a puedin jessi invidiosis e puartási daúr cualchidun tal so 
mont se disturbáts'?: masse curiositát, póc rispiet o ancje un incuintri invo- 
lontari cui muarts a puedin condaná un vivent a sei strissinát ta chel altri 
mont: te stesse maniere la magne se e ven copade si svindiche puartantsi daûr 
cualchi anime. 

Ma il spirt, e te culture cristiane soredut il spirt dai Sants muarts, al pues 
jessi ancje un ami, puartá fortune o jessi un magjic jutori tant che la magne. 

Une altre testemoneance su la analogjie jenfri magnis e muarts e somee 
une vore interessante: 


“A son doi gjenars di magne: la magne blancje e ché nere. Ché nere e je un sarpint cualsi- 
sei, ma ché blancje impen e je il spirt di un muart che e torne inca a fa pinitince."? 


Ancje cheste e sarès une conferme che o sin devant di un simbul dai spirts 
dai muarts cul diferenziament tipic dai doi colôrs contraris, blanc e neri, par 


chest e chel altri mont: cheste dicromie e je presinte in flabis, mîts!, costums 
rituai e mascaris di dut il mont. 


b) Il milug 


E tesaur des magnis al comparis sot dôs formis, ûf e miluç, dopleâts o sem- 
plificâts di chel de bale di aur che e pues valê di metafore par ducj i doi. 

L'üf al e in biologjie la unitat de vite, dute la fuarce de vite in potence, une 
sole celule che e siere dentri il segret e lis prospetivis dal individui, dut ce che 
al podarà jessi pe gjenetiche al e scrit tal ûf, te cjadene dal DNA. L'ûf duncje 
al pues ben jessi il simbul de fuarce vital cosmiche. 

Al torne clar che il milug al à il stes valôr compagn rapuartat al ream des 
plantis: al è la semence e la pome, sedi la prospetive sedi la risulte di un arbul 
intir, ancje chi e je sierade dute la fuarce di un individui che al à di vigni. 

Il milug e al è ancje la pome che si rive mër a conserva daspò racuelte: pe 
só difusion e pal so valór nutrizionál e apuart vitaminic al à di vé vat impuar- 
tance primarie te alimentazion dai oms antics. Salacor par chest si lu cjate 
ancje di simbul di fertilitát, regalitat, salút e cognossince". 

La fertilitat e somee un contignút simbolic natural par une pome e la rega- 
litat in efiets i & leade ben a strent: tes societáts antighis la pas interne di un 
popul e derivave de fuarce e sigurece dal re, de pas e derivave dal sigür la fer- 
tilitat de tiere, viodüts i dams e i savoltaments che e produseve e che e prodûs 
la vuere. In cheste maniere, cuntune mentalitat magjiche che e je testemo- 
neade in mat straordenari tes epopeis celtichis arturianis, il re al devente 
dutun cu la tiere, se il re al e in salút la tiere e bute cetant, se il re al & inmalát 
la tiere e je sterpe e la int e mûr. Il milug al è duncje un atribùt di fertilitàt dal 
re e al comparis une vore dispès tes contis celtichis'*: cuant che Choncobor, 
re mitic dal Ulster, al ospite ducj i plui fuarts vuerirs a licôf, i baste movi la sô 
bachete cun leáts tré milugs di aur par cidiná dut il vosarili. Si tas devant dal 


simbul de sacre regalitât. 

Ma il miluc al è ancje simbul di sal 
chesci doi valôrs al jere il Soreli. A pan ug € s 
la elogia il tiermin gjermanic par miluc (par esempli inglés apple, todesc 

i esi Avallon, la Isule des Pomis la che al ven puartat 
Apfel) e celtic (presint tal non te 
re Artúr ferit a muart) al somee vé la stesse lidris dal non da g 
Apol, solar e fondamentál ancje pe midisine e pe S Sano] 

Il diu plui veneràt tal antîc Friùl al jere Bore sola E HE: bes 
tant pai Celtis di chenti e de Gjalie meridionâl che is ANI 
lu vevin acetàt cun entusiasim te lôr religion € ig: EE 

La difusion te zone furlane di un cult solar, ee pais DEE, 
causat la sostituzion di simbui di úf a miluc, par 3 soit Phin pori 
no masse lontans tal lór intim valór (cun di plui al € P 


i â inazion di grandece). 

paragon l'ùf dai sarpints cuntun mile p dà indere o SN 
ò Si ri j + parce che lis magn! « » 
ee nt che e fos il lôr milug, lant daúr de logji 


podút cori daúr di une ruede pensa 


at e intune di cognossince, € divinitát di 
di il leam jenfri milug e soreli e je ancje 


73 


che dai mits e a palés cuintri de logjiche de sience: il particolar al sarès dal 
dut far di misure se la ruede, pe s6 forme e pal so moviment circolar tant 
che chel aparent dal dal Soreli ator de Tiere, no fos simpri stade in ogni 
culture un simbul solar. 


La veretat platade 


Daspo de analisi formal al reste di fà l'ultin pas par rivà insom ae ricercje, 
chel plui malsigúr e pericolós, che al podarès puarta bielavuál fûr di strade: si 
à di ciri di cjata il sens vêr de conte, chel che al sclaris la só nassite e che le à 
fate sorevivi. 


Almancul tré a son lis ipotesis di proponi. 


La Veretát pandude dal mít e podarès jessi ché dal cors naturál des 
stagjons, impuartant e ancje traumatic pal om e par ducj i vivents ae nestre 
latitudin: il Soreli, identificát tal miluç, pe parintát etimologjiche in plui len- 
ghis europeanis, o te bale di aur, pe someance palese, origjin di vite e di salút 
par plantis e par animái, al ven diliberàt daspò dal Unvier, cuant che al 
mancjave: al jere inaltrò e l'inaltrò par antonomasie al è chel altri mont, chel 
dai spirts dai muarts (lis magnis). 


Une seconde interpretazion e learès plui a strent il mit cuntune religjon 
antighe presinte in Eurasie bielzà dal Paleolitic: ché dai Siamans. 

Siaman al è un tiermin derivât de lenghe siberiane tunguse, te termino- 
logjie antropologjiche al segne une figure di om di medisine e magjie che e 
fonde lis sôs lidris inmò tal timp che i oms a vivevin de cjace e de racuelte di 
jerbis, pomis e foncs. Se a mancjavin bestiis di cjagà, si pensave che al fos par 
vie che i animái a jerin stats ducj copáts e mangjáts e duncje a jerin in chel 
altri mont. Te stesse maniere se cualchidun si inmalave si pensave che al fos 
parce che i spirts dal Mont dai Muarts a menacavin e a rapivin la anime dal 
vif. In chescj doi câs soredut al vignive clamât di jutori il siaman che al jen- 
trave in estasi, al leve cul spirt fúr dal cuarp, al viazave cussi fin tai Infars e, cu 
lis buinis o cu lis bruscjis, al cirive di convinci lis fuarcis di là jú a lassá torná 
tra i vifs lis bestiis o la salút dai maláts. Figuris dal gjenar a son sorevivudis in 
Friùil almancul fin ae Ete Moderne cul non di Benandants. La Veretát pandude 
tal mît e podarès duncje jessi ché de esperience spirituâl dal siaman, figure di 
prime impuartance par dute la comunitát umane primitive: il siaman (il pro- 

tagonist uman des contis), om di magjie, al à di lá ta chel altri mont a cjoliur 
ai spirts (lis magnis) la vite, la salút, la fertilitat (Gf, milug o bale di aur), par 
torná a puartális in chest mont (inca de aghe de conte di Plini). 

La fonde salde di cheste ipotesi e je infuarcide ancje de presince di míts 
parei in altris culturis, par esempli ché greghe classiche: Eracle, intune des sós 
eroichis e dispès siamanichis impresis, al à di rivà ai confins fin dal mont, tant 
a di in chel altri mont, a cjoli i divins milucs di aur dal zardin des Esperidis, 
divinitâts de gnot, vuardiâts ancje chei di un sarpint: il drâc Ladon. 


Un altri valór si rive a viodilu cjalant in müt plui specific ai ministris de 
religjon celtiche e duncje a di chei che dal sigür a vuardiarin chest mit: i drui- 
dis". | druidis a jerin figuris di impuartance basilar te societat celtiche: il non 
al voleve di "chei che a san tant" e in efiets la lór carateristiche principal e jere 
la cognossince. Par deventá druide si veve di studiá par almancul vincj agns, 
cence il jutori de scriture ma doprant dome la memorie, e ancje daspò de 
prime formazion dute la lór vite e jere dedicade ae ricercje dal savé: a impa- 
ravin a ments une cuantitat di no dî di cognossincis tramandadis dai vons’ in 
cont di religion, filosofie, poesie, astronomie, matematiche, medisine e sien- 
cis naturals e cun di plui lis slargjavin cu la lór esperience atente. Il lór cari- 
sme, in gracie dal grant savé, al jere tant fuart che dispès a gjoldevin di plui 
rispiet e a vevin ancje plui podé dai rés. 

Cirint di cjalá il mit te prospetive druidiche, se mai al è pussibil daspò di 
vincj secui, si pues meti la ipotesi che il tesaur di cuistà tal mont nereós dal 
misteri (che! des magnis) al puedi jessi la cognossince final de fuarce cosmi- 
che, dal segret ultin de vite e de muart (sot dal simbul dal ot o dal milug o de 
bale di aur), la rispueste ae prime e ae ultime domande. 


Salacor lis tré interpretazions proponudis a puedin jessi buinis ancje dutis 
intune o forsit une sole e je ché juste, dut cas ce che al @ impuartant, ancje par 
nó e no dome pai nestris vons, al è che dal sigür, daür di cheste crodince drui- 
diche sorevivude in Friül fin in di di vué, cerca il milug nol è il principi de 
disgracie e la cause de pierdite dal Paradis tant che par Adam e Eve: al & inve- 
zit il fin e il compiment de esperience spiritual. 

Cirî il Savé nol è duncje pecját ma mission 

Notis 


١ Lauc, sintude a conta tal Istát dal 1999. 

Porpét, in Tiaris di Acuilee, Reane, Istitút di ricercje "Achil Telin"-Chiandetti, 1997, p‏ د 
Lis citazions a son voltadis par furlan cuant che a derivin di altris lenghis e in gra-‏ .326 
fie uficial, cence mudaments di lenghe, cuant che a derivin di tescj scrits in altris gra-‏ 
fiis, lis oparis a son citadis cul titul origjinàl ma a son pe plui part disponibils ancje in‏ 
traduzion tes lenghis plui difondudis.‏ 

١ V. OSTERMANN, La vita in Friuli, Udin, 1894 (ristampe XVIII 1940), p. 213. 

Par altris versions des contis cfr. ancje Enciclopedia monografica del Friuli-Venezia Giulia, 3, 
111, Udin, 1980, pp. 1409-1411. 

* Muscli, Tiaris di Acuilee, cit., pp. 323-324. 

* A. LAZZARINI in "Pagine Friulane", VIII (1895), 7. 

* C. PLINIUS SECUNDUS, Naturalis Historia, XXIX, 52-54. Par completece, il toc al va 
indevant disint: "Al 2 mirabilmentri laudát dai druidis parcé che al fasarés vinci i procès e vé acet dai 
rês, robe tant false che o sai di un cavalir roman dai Voconzis, che sal tignive itor intun procés, fat copa 
dal divin princip Claudi dome che par chel. Dut cas chest grop di sarpints e la lôr fertile armonie e samee 
jessi la cause che i popui forescj a an fat dal caduceu cun intor la figure di sarpints un simbul di pas: di 
fat no si use che a sedin sarpints cu la creste tal caduceu." 

2 Cfr. ancje il glossari curât di Francesca Diano te traduzion taliane di J. A MACCUL- 
LOCH, The religion of tbe ancient Celts, tr. tal. La religione degli antichi Celti, Vicenza, 1998. 

* Cfr. E GRAF, Il mito im Grecia, Roma-Bari 1987. 

* [n efiets il sarpint al è ancje dispès simbul di inmortalitàt e rignuviment, pal fat che al 
torne ancje a vivi ogni Vierte e che al mude la piel tornant zovin. Cfr. il mit mesopota- 
mic di Gilgamesh: l'eroi, lat in chel altri mont par vé la inmortalitàt, nol pues vêle ma 1 
ven dade la plante de zonvinece eterne, dut cas intant che al torne ac só citat, Uruk, il 
sarpint al cjol la plante, cussì a son i sarpints a vé la zovinece eterne e no 1 oms. 

" Te mitologjie gjermaniche nordiche i mûrs de cjase dai muarts a son fats di piels di sar- 
pint che a gotin ju velen. Cfr. G. CHIESA ISNARDI, I miti nordici, Milano, 1991, p 
572-577, 361-363. 

" Isule, Tiaris di Acuilee, cit. p. 324 

" J. G. FRAZER, The fear of de death in tbe primitive religions, Cambridge 1978. Di meti in con- 
front a son ancje lis putropis flabis furlanis sui spirts dai muarts, par esempli in Tiaris di 
Acuilee, pp. 178-203, e in A. VON MAILLY, Leggende del Friuli e delle alpi Giulie, Gurize, 
Editrice Goriziana, 1986, pp. 60-63. 

" Borgnan, tirade sù dal ami ricercjadór Sandri Pian, dal Ist. "Achil Telin”, ancjemó no 
publicade. 

$“ Cfr. ancjemó la mitologjie gjermaniche in G. CHIESA ISNARDI, cit., p. 486, li che si 
dis che la divinitàt dai muarts, Hel, e à il cuarp mies clár e mieg scûr. 

is Cfr. G. CHIESA ISNARDI, op. cit., in cont dal milug simbul di fuarce vital, feconditat, 
regalitât e cognossince anicje in man ae divinitat de muart: la muart di fat e je clama- 
de ancje “Milug di Hel", p. 537-538. 

* Carli Pup al à notât la regolár presince de rame di milugs tant che simbul, salacor di 
regalitat e fertilitat in chel altri mont, te conte maraveose dai viaçs di Bran MacFebal 


Cfr. la só traduzion Il viag di Bran MacFebal e la só aventure chi sot in "La Comugne", 4 
(1999). 


76 


lamentál J. MARKALE Le Druidisme, Paris, Payot, 1985. 
e je ipotizabil, ancje se lontane di une conferme sigure, une ereditát di 
dai antics siamans europeans ai druidis. 


GLOSSARI 


Alchimie: dissipline che si proponeve di gjava di cualsisei sostance il prin- 
cipi di vite midiant di procediments chimics e magjics. A ogni element i 
vignive assegnat un valôr simbolic ereditat des mitologjiis e des crodincis 
antighis o ancje motivat di osservazions concretis. In Ete moderne e à gje- 
nerát la sience chimiche, che a ‘nd à pierdût il caratar ocult. 

Apol: diu de religjon greghe, fi di Zeus. Al jere, in ete classiche, il diu de 
lûs, dal soreli, de medisine e de profezie. Al jere adorat ancje dai romans 
e il so non al jere zontat a chel di Belen. 

Asclepi: pari mitic de medisine greghe. Si lu diseve fi di Apol. 

Belen: diu venerat dai celtis soredut te Galie meridional e te zone dal arc 
alpin di soreli jevat. Al jere diu de lûs, dal soreli, de midisine. A Aquilee 
al jere il diu plui venerât fin in ete romane. 

Bas di Gjerion: te mitologjie greghe Gjerion al jere un zigant che al steve 
ai confins dal mont e al veve maraveosis mandriis di bûs ros. Une des 
impresis di Eracle e jere stade ché di menáju te citât di Argos. Par riva al 
veve passat il mar navigant tal vas di aur dal soreli, dopo al veve batút 
Gjerion, il so cjan, il so pastôr, al veve cjamat 1 nemái tal vas di aur e al 
jere tornat indaúr. In cheste conte si puedin viodi ben i simbui dal siaman 
(Eracle), dal diu di chel altri mont (Gjerion), des bestiis copadis che si a 
di tornà a mena in chest mont cuntun viag lunc e pericolós. 

Carnis: tribù celtiche des Alps di soreli jevât. A son stats il prin popul sto- 
ric che si sepi che al vedi vivàt fis in Friül. 

Cjamese: viót sacut amniotic. 

Concili di Trent: concei di vescui che al è stat clamát adun par comedá la 
situazion di coruzion e di pericul de Glesie Catoliche. Cuintri de Riforme 
protestante e duncje sicu Cuintririforme, al à decidüt di declarà bogns pe 
dotrine catoliche no dome lis sacris scrituris, ma ancje la tradizion ecle- 
siastiche, i dogmis, lis jerarchiis, la devozion ae Madone e ai Sants, lis 

relicuiis, lis indulgjencis, i siet sacraments. Tal stes timp perd al à tornát a 
fonda la dissipline te Glesie staronzant la coruzion e controlant vescui e 
predis, che par lór cont a scugnivin controlá la int. 

Cristianisim marcian: il cristianisim al jere rivát a Aquilee te interpreta- 
zion di sant Marc, che al veve di sigjíl il leon; i siei caratars di fonde a 
jerin il rispiet de tradizion judaiche, il refudament de coruzion cul podé 
politic, il dogme dal lá ju di Crist, daspò muart, tal mier a salva ducj i 
juscj di dutis lis nazions. Il ritual aquileiés al è condurát in forme uficiál 
fintremai al secul XVI, cuant che si lu à lassát di bande par masse ubi- 
dience aes decisions dal Concei di Trent. 


Cuatri Timporis: moments di dizun e di preiere che a introdusin lis 
stagjons. A jerin stadis fiestis paganis, dopo cjapadis dentri te liturgjie cri- 
stiane; a colin la prime setemane de Cuaresime, la otave des Pentecostis, 
la tierce di Setembar, la tierce di Avent. 

Cuintririforme: viôt Concei di Trent 


Eracle: eroi de mitologjie greghe. Zeus, pari dai dius e dai oms, maridat 
cun Ere, lu veve vit di Alcmene, femine mortal. Eracle al jere nassüt di un 
tradiment e duncje al jere odeát de regjine dai dius: cheste lu veve fat 
deventá mat, i veve fat copá doi fis e doi nevóts. Eracle alore, par netási 
di ché colpe, al veve vút di frontá dodis eroichis impresis: copá il leon di 
Nemee, la Idre di Lerne, cjapá vifs il cenglár di Erimant, la cierve di 
Cerinee, il taur di Crete, pará vie i uciei dal lát Stinfál, netá lis stalis dal 
re Augje, mena ae citát di Argos lis cjavalis di Diomét, la cengle de regji- 
ne des Amazons, i bûs di Gjerion, rapi il cjan infernal Cerbar, cjoli i 
milugs di aur des Esperidis. Ae fin de s6 vite al jere stat acetat sul Olimp 
cun ducj i dius. Cheste figure mitiche e jere cognossude, sot di altris nons 
e cun caratars diviers, di tantis altris tradizions. 


Imprest magjic: al è un element tipic des flabis. Al rive in man al eroi e i 
da podés straordenaris: svola, deventa invisibil, invulnerabil e v.i.. Al pues 
jessi une arme (spade, curtis...), un zoiel (anel, rincjin...), dispès un vistit 
(cjamese, tabar, scarpis, stivài...) o alc altri inmò. 

Indoeuropeans: cocje di popui che a fevelin lenghis di divignince comu- 
ne. Al somee che plui o mancul 5000 agns p. di C. a fossin logáts tes 
magris a tramontan des monts dal Caucas, vivint di arlevadórs, daspò si 
varessin slargjáts, a bugadis e cun dinamichis ancjemò no ben cognossu- 
dis, vie pe Europe (gjavâts i pais dai Bascs) e in diviersis regjons de Asie 
(Indie, Persie, Anatolie). Tal ocupa gnovis tieris si varessin messedats cui 

popui che lis abitavin prime. Lis fameis de çocje indoeuropeane a son: 
indiane, iraniche, armene, greghe, iliriche (salacor cumo albanese), itali- 
che (cumd neolatine), celtiche, gjermaniche, baltiche, slave; aromai distu- 
dadis a son ché tracofrigje, itite e salacor altris ancjemo. 


Jessude dal cuarp: tal imagjinari coletif tradizionál la persone e je compo- 
nude di cuarp e di spirt e la division dai doi elements e je la muart, ma te 
religjositát popolár furlane e di tantis altris culturis la jessude dal spirt dal 
cuarp e pues jessi ancje no definitive. Al è ce che al sucêt a benandants e 
strions e al spirt di chei che a àn une fuarte smare cuintri di cualchidun altri, 
che al devente cjalcjut, o vencul o sbilf, e al va a tormenta la int intant che e 
duar. Par che il spirt al torni il cuarp al à di jessi lassát in pâs e cu la muse par 
sú par che al rivi a cjatá la bocje, ven a dí la puarte di jentrá: se il spirt no le 
cjate intune di la jessude e devente definitive e il cuarp al mûr. 


Leon di Nemee: leon mitic, fi de dee greghe Selene. Al jere invulnerabil 
des armis ma al e stat copát di Eracle che lu à scjafoiat te só cove sot tiere. 
Daspò muart al è stat puartát in cil e al è deventát la costelazion zodiacal 


dal Leon. 


Malandants, strions: aversaris dai benandants. A cirin di fa dal mal cun 
bramazions e striaments soredut cuintri di feminis e fruts. Ogni joibe a 
jessin dal cuarp e aes Cuatri Timporis a scombatin cuintri dai benandants 
par robá i prodots dai cjamps, che a puedin ancje vuastá cu la tampieste. 
A puedin jessi personis tristis nassudis cu la cjamese o ancje benandants 
restáts far dal cuarp par plui di une di e che no puedin plui torná: daúr di 
cualchi testemoneance chescj spirts a deventaressin mats e triscj, lant 
indevant a vagolá fin al tiermin che al jere destinát pe lór vite. 


Martin Lutar: (1483-1546) frari de Sassonie, dotór di teologjie. Scossát 
de pratiche des indulgjencis, ven a stái dal perdon dai pecjáts dát a paia- 
ment, si veve rivoltát cuintri de Glesie Catoliche Romane. Al veve voltát 
la Biblie par todesc, al predicjà la impussibilitát dal om di cuistási in cual- 
sisei maniere il perdon, at esclusif de clemence divine e no risultát dai 
sacraments e de contrizion. La só confession cristiane si á slargjade sore- 
dut tai país gjermanics che cussi si àn dislontanáts dal catolicisim roman. 


Milugs des Esperidis: te mitologjie greghe, tal lontan soreli a mont de 
Tiere, al jere un zardin maraveós, là che lis Esperidis, divinitáts fiis de 
Gnot, a vuardiavin cul drác Ladon un pomár dai milugs di aur, simbul di 
fertilitát e di imortalitát. Eracle al veve vút di copá cuntune frece Ladon, 
che al è deventát la costelazion dal Drác, e dopo, judát dal titan Atlant al 

veve cjolt lis pomis e lis veve puartadis a Argos. Ancje in cheste conte si 
puedin viodi cun facilitât simbui siamanics. 


Neolitic: Ete de piere gnove. Ete preistoriche che l'om al è bon di fà 
imprescj di piere no dome sclapade, ma ancje slissade. La vere rivoluzion 
neolitiche e je dut cas ché contadine: Tom no dome al cjace e al cjape sù 
ce che la nature i furnis, ma al arleve animái e al lavore la tiere, duncje al 
prodús cul lavór la só mangjative. 


Norics: tribù celtiche des Alps di soreli jevat, vué in teritori austriac e sloven. 


Paleolitic superiôr: ultime dade dal Paleolitic (Ete de piere antighe). E va 
sù par ju di 40000 a 15000 agns indaúr. om al è bon di fà dome imprescj 
di piere sclapade e no slissade (ma dal sigúr ancje di len, vues e avoli). Al 
vif dome di cjace e racuelte: dut cas, pûr vint une tecnologjie tant póc 
disvilupade e une mentalitat primitive, al à la nestre stesse inteligjence. 


Cheste ete, fin a 20000 agns indaûr, e à viodût une clime une vore frede, 
mieze Europe e jere taponade de glace, a jerin ancjemò tant difondúts il 
cjaval salvadi, il taur salvadi, il bisont, il leon di mont, l'ors dai landris, il 
mammuth. 


Protestants: viôt Riforme. 


Riforme: crisi religjose europeane dal secul XVI. E je il risultàt dal tentatif 
di rignuvî dal dut la Glesie rompint cul passat di abüs dotrinái e morái, 
nudrit des cundizions socials, economichis, politichis e nazionáls aromai 
madressudis. | diferents moviments religjós che a àn cjapade cheste stra- 
de e si son dislontanáts de Glesie Catoliche Romane a son stats clamáts 
tal complès Protestants. 


Sacut amniotic, cjamese: membrane che e involuce il frutin cuant che al 
è ancjemo tal grim de mari. Tal nassi al è pussibil che un tocut o l'amni dut 
intir a restin tacats intor dal frut segnant che al sara benandant o, se trist, 
malandant. 


Sant Ufizi: orghin permanent de Glesie Catoliche, componút di gardenái 
e di uficiái inferiórs che al proviót ae tutele de fede e des costumancis. Al 
judiche i libris che a puedin jessi cuintri de religjon, i delits cuintri de 
morál e de fede: in cás di condane al meteve il colpevul in man des auto- 
ritáts civils che a vevin di meti in vore la pene. Al jere stát fondát dal 1542 
par difindi la glesie cuintri de Riforme protestante. 


Siaman: tiermin derivát de lenghe siberiane tunguse, al segne la persone 
che midiant di estasi, ven a stái de jessude dal cuarp, e je in stát di comu- 

nica cun chel altri mont. Al à ancje funzions di erbolat e di miedi. Figuris 
dal gjenar, sot di altris nons, si cjatilis in ogni societat umane primitive. 
Terapeutis e Terapeutidis: curint monastiche judee cristiane di 
Alessandrie di Egjit, ispirade ae interpretazion di sant Marc. A vivevin in 
comun, a devin un grant valor ae fieste des Pentecostis, a laudavin Diu cun 
cjants e bai a doi grups corái, un di feminis e chel altri di oms. 

